Ko, s kim i protiv koga – uvod u predizbornu borbu u Srpskoj | Trebevic.net\nKo, s kim i protiv koga – uvod u predizbornu borbu u Srpskoj\nIzvor: nspm.rs/Slobodan Durmanović\nČetiri mjeseca uoči izbora, u Republici Srpskoj konačno su poznata sva imena kandidata dva vodeća srpska politička bloka za ključne funkcije, predsjednika Srpske i srpskog člana Predsjedništva BiH.\nZa ovu drugu funkciju SNSD je potvrdio kandidaturu aktuelnog predsjednika RS Milorada Dodika, dok je suparnički Savez za promjene kandidovao aktuelnog srpskog člana Predsjedništva BiH Mladena Ivanića. Prije neki dan SNSD je jednoglasno izabrao i svog kandidata za predsjednika Srpske, aktuelnu premijerku Željku Cvijanović, dok je SzP kandidovao vođu SDS-a Vukotu Govedaricu.\nJoš ranije je SNSD sklopio sporazum sa dosadašnjim koalicionim partnerima DNS-om Marka Pavića i socijalistima Petra Đokića o podršci kandidatima SNSD-a, pri čemu je DNS-u obećano, u slučaju pobede, pravo prvog izbora na jednu od sljedećih funkcija: premijera RS, predsjednika Narodne skupštine RS ili predsjedavajućeg Savjeta ministara BiH (funkcija koja u narednih četiri godine pripada predstavniku RS). S druge strane, u SzP-u je, u slučaju njihove pobjede, funkcija premijera RS ili predsjednika Narodne skupštine obećana NDP-u Dragana Čavića.\nDakle, u slučaju pobjede Dodika i Cvijanovićeve, jasno je da će koalicija SNSD-DNS-SP ponovo formirati Vladu RS, s tom razlikom što bi DNS imao značajnije učešće u izvršnoj vlasti nego do sada, naravno ukoliko se ispune njihova očekivanja od najmanje 10 odsto osvojenih glasova. S druge strane, u slučaju pobjede Ivanića i Govedarice, SzP će biti nadomak formiranja nove Vlade RS, s tim da će im najvjerovatnije za taj posao biti potrebna podrška DNS-a. Prosto rečeno, ni SNSD ni SzP ne mogu računati na apsolutnu poslaničku većinu u Narodnoj skupštini RS bez DNS-a, sem ukoliko se u narednih četiri mjeseca ne dogodi veliki preokret među glasačima, prema kome bi se većina dosadašnjih glasača DNS-a predomislila i dala glasove što strankama jednog, što drugog političkog bloka. Takav preokret bio bi ravan političkom čudu, a da u takva čuda ne vjeruju ni u SNSD-u ni u SDS-u, govori nekoliko već poznatih činjenica.\nPrva je da je SNSD obećao DNS-u jednu od dvije najznačnije funkcije u RS u zamjenu za podršku Dodiku i Cvijanovićevoj. Druga činjenica je da “Ujedinjena Srpska” Nenada Stevandića, bliska Dodiku, ne može na izborima “oteti” DNS-u značajan broj glasova i zamijeniti DNS u koaliciji sa SNSD-om i socijalistima. Treća činjenica, važna za SDS, jeste da su svi viđeniji poslanici te stranke, osim Stevandića, koji su istupili iz SDS-a – prešli upravo u DNS. Otuda je moguće da će im prebjezi možda odnijeti dio glasova, ne toliko da SDS ne ponovi rezultat sa izbora od prije četiri godine, ali može uticati da ne postignu značajno bolji rezultat, sem ukoliko ne animiraju u svoju korist dio izbornih apstinenata. U DNS-u, opet, očigledno računaju da će im dobro doći svaki glas kako bi premašili svoj rezultat sa prošlih izbora, pa otuda su SDS-ovi prebjezi poput Ognjena Tadića i Darka Banjca, u DNS-u odmah dobili značajne funkcije.\nI pored toga – to je četvrta važna činjenica – u SDS-u se, u svojim opozicionim napadima na politiku Vlade RS, maltene nisu doticali DNS-a: oštrica kritike bila je upućivana gotovo isključivo prema SNSD-u i povremeno prema socijalistima. Ove dvije posljednje činjenice upućuju da u SzP-u računaju da, ako Govedarica bude predsjednik RS, bez DNS-a neće moći formirati Vladu. Kao što to neće moći učiniti ni SNSD ni socijalisti, samo što će, ako Cvijanovićeva pobjedi Govedaricu, DNS sasvim sigurno ostati u dosadašnjoj koaliciji, naravno pod uslovom da SNSD ispuni predizborno obećanje koje im je dao.\nNo, ako Govedarica pobjedi Cvijanovićevu, DNS bi za prilazak SzP-u sasvim izvjesno tražio u izvršnoj vlasti isto ono što im je obećao SNSD, čime bi onda Čavićev NDP mogao ostati uskraćen za poziciju premijera RS. Međutim, kako izvršna vlast u RS nosi puno benefita, svi bi mogli da budu namireni kroz niz drugih funkcija, kao što se i do sada događalo u koaliciji SNSD-DNS-SP: kad god bi Pavić nečim bio nezadovoljan, Dodik bi nalazio načina da DNS-u “ustupi” neku “profitabilnu” funkciju u javnim preduzećima. Pavić je to do sada uglavnom vješto koristio da “maršem kroz institucije RS” ojača svoju stranku na terenu po već oprobanoj matrici korišćenja javnih institucija za širenje stranačke moći i uticaja.\nTako je u sadašnjoj, trinaestogodišnjoj koaliciji sa SNSD-om i socijalistima, DNS samo povećavao broj glasova, nikada naglo, već malo po malo. Ipak, njihov cilj da će sada porasti na čitavih 15 odsto čini se pretjeran i u javnosti više služi da uvjeri neopredijeljene i apstinente da je baš DNS stranka koja će biti najveći dobitnik narednih izbora. Izvjesno je, pak, da oni računaju da će to isto postati i sa 10 odsto glasova, ukoliko Govedarica postane predsjednik RS. Zato ne bi trebalo da čudi ni ako dio glasača DNS-a, sa takvim uvjerenjem, na biralištima da glas upravo Govedarici, a ne Cvijanovićevoj, kako centrala bude naložila.\nIpak, ne treba isključiti ni scenario po kome bi, i u slučaju da Govedarica pobjedi Cvijanovićevu, Dodik izgubi od Ivanića, a SNSD uspije da zajedno sa socijalistima zadrži oko 40 poslaničkih mandata u Narodnoj skupštini RS, Dodik pokuša da se vrati na mjesto premijera RS. On tu mogućnost nije isključio ni ako bude izabran za srpskog člana Predsjedništva BiH, jer postoji i ustavna i zakonska mogućnost da podnese ostavku na tu funkciju, a da njegovo mjesto preuzme neko od poslanika SNSD-a u Parlamentarnoj skupštini BiH. Ta računica ne treba da čudi, jer moć i uticaj koji omogućava položaj premijera RS daleko prevazilazi moć i uticaj srpskog člana Predsjedništva BiH. Zato će, u slučaju da izgubi od Ivanića, Dodika teško bilo ko moći da zaustavi u pokušaju da preuzme funkciju premijera RS, naravno pod uslovom da SNSD makar zadrži dosadašnji broj poslanika. No, to će mu biti teško da ostvari ako Govedarica bude predsjednik RS, a SzP i DNS u zbiru budu imali apsolutnu poslaničku većinu i SzP bude izašao u susret zahtjevima koje DNS ispostavi za formiranje vlade sa SzP-om.\nZato će izbori za predsjednika RS biti presudni za podjelu moći i uticaja u izvršnoj vlasti u RS, a biće svakako mnogo neizvjesniji negoli izbori za poslanike u Narodnoj skupštini RS. Biće teško prognozirati ko će biti novi predsjednik RS i sedam dana pred izbore u oktobru, tim prije što su i izbori prije četiri godine završeni tijesnim rezultatom: Dodik je Tadića pobjedio za svega 1,5 odsto glasova, baš kao i Ivanić Cvijanovićevu. Cvijanovićevoj će sada trebati dosta truda da ubijedi više od 50 odsto glasača da je njena vlada u protekle četiri godine bila solidna, ali ni Govedarici neće trebati ništa manje napora da uvjeri većinu glasača da je ta vlada bila loša, a da će on kao predsjednik RS biti garant bolje izvršne vlasti u Srpskoj.\nNa strani Cvijanovićeve je snažnija stranačka organizacija SNSD-a u odnosu na SDS i PDP, kao i brojnije glasačko tijelo SNSD-a u banjalučkoj regiji kao najmnogobrojnijoj izbornoj jedinici u RS. Ako joj pritom prijedorska regija, kao uporište DNS-a, donese osjetniju prevagu nad Govedaricom, onda SzP-u neće biti lako da te gubitke nadoknadi glasovima u svojim uporištima u Doboju i Bijeljini. Ako, pritom, Zvornik i dalje ostane jako uporište SNSD-a, na prostoru Istočnog Sarajeva SzP će morati dobro da se potrudi da amortizuje manjak glasova u zvorničkoj regiji, te da u istočnoj Hercegovini barem osvoji podjednak broj glasova kao SNSD i njihovi koalicioni partneri.\nDodiku, kao daleko popularnijem, biće lakše nego Cvijanovićevoj i on se u ovom trenutku može smatrati favoritom u odnosu na Ivanića, ali Dodikova slobodna procjena da on već sada ima i do 100 000 glasova prednosti nad Ivanićem je, najblaže rečeno – pretjerana. Pored toga, gurajući Cvijanovićevu u prvi plan, Dodik je u svoje ruke uzeo dvosjekli mač: hvaleći vladu Cvijanovićeve – koju neopredjeljeni birači i apstinenti teško da doživljavaju kao uspješnu – Dodik će više odmoći samom sebi u duelu sa Ivanićem, nego što će pomoći Cvijanovićevoj u njenom duelu sa Govedaricom. Dodikov “sudar” sa Ivanićem i cijelim SzP-om će svakako obilovati Dodikovim optužbama za “izdaju”, ali u SzP-u su već sada uvjereni da u te optužbe ne vjeruje više od 15 odsto Dodikovih birača. A sam Ivanić vjeruje da mu takve optužbe nikako ne mogu naškoditi, opisujući svoju ulogu u protekle četiri godine kao političko djelovanje u pravcu odbrane interesa RS unutar BiH. Na šta, opet, Dodik odgovara da bi on još snažnije to činio kao srpski član Predsjedništva BiH. No, Dodikovo ostavljanje mogućnosti da će odstupiti sa te funkcije, ako bude izabran, da bi ponovo bio premijer RS, može mu se vratiti kao bumerang iz pravca dijela birača koji do posljednjeg dana budu razmišljali da li da daju glas njemu ili Ivaniću. A upravo ti neopredjeljeni birači i apstinenti mogli bi na kraju donijeti odlučujuću prevagu u oba duela, za predsjednika RS i srpskog člana Predsjedništva BiH. Zato u naredna četiri mjeseca do izbora slijedi rovovska borba, u kojoj će u oba srpska politička bloka “ginuti” za osvajanje svakog procenta na “ničijoj zemlji” u biračkom tijelu.\nVladajuća koalicija u Srpskoj dogovorila raspodjelu svih direktorskih... Gradiška: Sjećanje na egzodus Srba Počele pripreme za izgradnju autoputa Beograd-Sarajevo Predložen pritvor za osumnjičene za obljubu


Razgovori oko prinadležnosti za trenerski posao u KK Metalac za sada nisu urodili plodom, pa kako sada stvari stoje, Vladimir Djokić u narednom periodu neće biti trener valjevskih košarkaša. Uz to, kako nezvanično saznajemo, bilo je reči i o datumu početka priprema, koje bi prema projekciji upravnog odbora Metalca trebalo da počnu 12. avgusta.\nBroj novopozitivnih u Kolubarskom okrugu je u padu. Prema izveštaju ovdašnjeg ZZJZ infekcija korona virusa laboratorijski je potvrđena kod još 21 lica u Okrugu. U Valjevu je duplo manje novozaraženih nego prethodnog dana, u poslednja 24 sata virus je registrovan kod još 12 osoba.\nU Sedlarima bez vode zbog pucanja cevi\nZbog pucanja vodovodne cevi deo Sedlara je bez vode za piće.\n“Valis” u Super ligi Srbije\nVaterpolo klub “Valis” je pobedom nad ekipom “Stari grad” iz Beograda obezbedio plasman u Super ligu Srbije.\nU Valjevu umrla jedna osoba\nUsled posledica infekcije korona virusa od poslednjeg izveštaja preminula je jedna osoba iz Valjeva i jedna iz Ljiga. U poslednja 24 sata virus je laboratorijski potvrđen kod još 38 stanovnika Kolubarskog okruga.\nStari su usamljeni i medijski ugroženi\nMatična bibliotekla „Ljubomir Nenadović“ iz Valjeva izabrana je među šest biblioteka u Srbiji da bude deo projekta „Medijsko nasilje i medijska ekologija“ koji sprovodi Udruženje Biblioteka plus.\nApel građanima Mionice da se vakcinišu\nOvih dana u toku je kampanja državnog vrha i vlade Srbije, kako bi se što veći broj ljudi u Srbiji vakcinisao. Jedan od punktova bilo je i selo Rajković, tačnije tamošnji Dom zdravlja ispred koga se okupljenima, nakon razgovora sa žiteljima Rajkovića i okolnih sela, te zdravstvenim radnicima, najpre obratio predsednik mioničke opštine Boban Janković, a potom i premijerka Srbije, Ana Brnabić:\n„Bitlvanija“ sedmi put u Valjevu\nOrganizovanje „Bitlvanije“ u Valjevu prošle godine sprečila je epidemija korona virusa. U najavi za ovu godinu su dva događaja, najpre 9. maja od 17. sati, kada će se održati sedma, koja je izostala prošle godine.\nDom zdravlja Valjevo, pored vakcinalnog punkta u hotelu „Grand“ gde svi zainteresovani mogu da prime vakcinu protiv korona virusa, organizuje i imunizaciju u kućnim uslovima. Ova usluga je dostupna više od mesec dana i u prvom navratu bilo je obuhvaćeno oko 200 starih, nepokretnih ljudi, koji nisu u mogućnosti da dođu na vakcinalni punkt.\nU Kolubarskom okrugu umrlo još troje ljudi\nKorona virus odneo je živote još troje ljudi iz Kolubarskog okruga. U poslednja 24 sata preminulo je dvoje Valjevaca i jedna osoba iz Lajkovca.\nPonovo uključena zvučna i svetlosna signalizacija na pružnim prelazima\nNa pružnim prelazima između Divaca i valjeva, od sinoć je otklonjen kvar na zvučnoj i svetlosnoj signalizaciji.\nUsled posledica infekcije korona virusa preminule su još dve osobe iz Valjeva. Od poslednjeg izveštaja virus je laboratorijski potvrđen kod još 47 stanovnika Kolubarskog okruga. U Valjevu je 31 novopozitivni, Ub ima devet novih slučajeva infekcije, Mionica tri, Lajkovac dva, Ljg i Osečina po jedan.\nTelevizija Valjevo Plus je nakon raspodele sredstava na konkursu za sufinansiranje medija koji je raspisao Grad Valjevo odlučila da odbije dodeljenu sumu od 800.000 dinara. Osnovni razlog za to je ukazivanje na višegodišnju nelogičnost raspodele novca za medije na lokalu, ali i na ostalim nivoima. Dakle, prešla dara meru.\nZbog kvara uređaja na pružnom prelazu na Obilaznici u Valjevu, isključeni su svetlosni i zvonovni pokazivači, kao i zamračivanje odgovarajućih signala na svim pružnim prelazima koji se ukrštaju sa lokalnim putevima od Valjeva do Divaca.\nUsled posledica zaraze korona virusa preminula je još jedna osoba iz Osečine, pokazuje najnoviji izveštaj gradskog ZZJZ. U poslednja 24 sata infekcija je laboratorijski potvrđena kod još 47 stanovnika Kolubarskog okruga. U Valjevu je 23 novopozitivnih, Mionica ima deset novih slučajeva zaraze, Ljig sedam, Ub šest, Lajkovac jedan, dok u Osečini nema novozaraženih.


Vesti – Страна 23 – Han info\nATP PARIZ: Novak Đoković osvojio Pariz\nновембар 8, 2015 Sport\nNajbolji teniser sveta u finalu mastersa u Parizu savladao Endija Mareja sa 6:2, 6:4 i odbranio titulu. Ovom pobedom Novak Đoković ujedno je postavio novi rekord sa šest osvojenih masters titula iz kategorije 1000 u jednoj sezoni. Ovo je inače […]\nFUDBAL: Poraz na gostovanju\nFK Budućnost (Orašje) – SFK Morava (Vladičin Han) 1:0 Fudbaleri Morave su u 13. kolu Fudbalske zone „Jug “ izgubili na gostovanju u Orašju. Domaćin je do pobede došao golom postignutim iz penala. Nakon ovog poraza hanski fudbaleri nalaze u […]\nKOŠARKA: 6. kolo Prve RL „Istok“\nновембар 7, 2015 Sport\nPORAZ KOŠARKAŠA MORAVE Košarkaši Morave su u 6. kolu Prve RL „Istok“ sinoć na gostovanju u Dimitrovgradu ubedljivo poraženi od istoimenog kluba rezultatom 80:47.\nATP Pariz: NOVAK ĐOKOVIĆ U POLUFINALU\nновембар 6, 2015 Sport\nSrpski teniser Novak Đoković plasirao se u polufinale Masters turnira u Parizu. Prvi reket sveta je posle ne baš sjajne partije pobedio Čeha Tomaša Berdiha rezultatom 2:o (7-6,7-6) , i tako se bez izgubljenog seta plasirao u polufinale Masters turnira […]\nновембар 5, 2015 Lokalne\nAsfaltiranje parking prostora koji se nalazi u stambenom bloku između ulica Moše Pijade i Nikole Tesle je u toku. Radovi su počeli u prepodnevnim časovima i do kraja dana će biti završeni. U okviru redovnih aktivnosti, mesto izvođenja radova obišli […]\nSTVARANJE AMBIJENTA ZA PRIVLAČENJE INVESTITORA\nновембар 3, 2015 Lokalne\nRadovi na infrastrukturnom opremanju Industrijske zone KO Lepenica na površini od oko sedam hektara su počeli. U toku je instaliranje dve trafo stanice kapaciteta 10 kV/ 0,4. Nakon instaliranja trafo stanice uslediće izgradnja pristupnog puta i vodovodne i kanalizacione mreže.Po […]\nPETLIĆI MORAVE DEKLASIRALI VRŠNJAKE IZ VUČJA\nновембар 1, 2015 Sport\nPetlići Morave juče su u derbiju Jablaničke lige pobedili ekipu FK Vučje sa 8-0 i to na gostujućem terenu. Ovom pobedom su učvrstilii prvo mesto na tabeli u jesenjem delu prvenstva. Strelci : Tasic Stefan 4 gola, Jovic Milos 2 […]\nоктобар 23, 2015 Lokalne\nOpština Vladičin Han i Nacionalna služba za zapošljavanje finansiraće javne radove na kojima će biti angažovano 40 nezaposlenih lica iz kategorije teže zapošljivih i podržaće 20 nezaposlenih lica subvencijama od po 160.000 dinara za samozapošljavanje, odnosno pokretanje sopstvenog biznisa. Po […]\nNastavak saradnje sa „HELP“ fondacijom\nоктобар 15, 2015 Lokalne, Vesti\nPredsednik opštine Vladičin Han Branislav Tošić i regionalni koordinator Help-a Klaus Mock potpisali su u utorak 13.oktobra ugovor o saradnji na nastavku projekta „Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva sa fokusom na Romkinje u Srbiji“.\nRASTE BROJ MIKRO I MALIH BIZNISA U VLADIČINOM HANU\nоктобар 13, 2015 Lokalne, Vesti\nU okviru projekta „Podrška razvoju mikro biznisa u Srbiji“ danas je u prostorijama opštine Vladičin Han potpisano 20 ugovora o donaciji opreme za mikro i male biznise koje finansira nemačka vlada. Potpisnici ugovora o donaciji opreme, prosečne vrednosti 2.400 evra, […]


Obaveze prema miru i napretku trebaju podršku svih zajednica i pojedinaca na Kosovu, rekao je Tanin Savetu bezbednosti | UNMIK\n06:02 - 23 Sep\nObaveze prema miru i napretku trebaju podršku svih zajednica i pojedinaca na Kosovu, rekao je Tanin Savetu bezbednosti\nNjujork, 14. novembar 2018. - Danas je šef na čelu Privremene misije Ujedinjenih Nacija na Kosovu istakao potrebu da se obezbedi da se ljudi širom kosovskog društva potpuno angažuju u izgradnji trajnog mira.\nSpecijalni predstavnik generalnog sekretara na Kosovu, g. Zahir Tanin, osvrnuo se na nedavne političke događaje, uključujući nove mogućnosti za debatu izazvane razmatranjem novog okvira teritorijalne razmene, predložene od strane Beograda i Prištine, tokom njegovog tromesečnog obraćanja Savetu bezbednosti UN-a u Njujorku.\nGovoreći o predloženom okviru koji je objavljen na Evropskom forumu Alpbah u Austriji u avgustu nakon ranijih pregovora, SPGS Tanin je rekao da je nova dimenzija ubrizgala i zebnju i novi impuls.\n"Bez obzira na izazove i zabrinutosti u osnovi, diskusija je otvorila prostor za raspravu i razmatranje."\nMeđutim, SPGS Tanin je insistirao da ključna načela dijaloga pod vodstvom EU - uključujući osnivanje udruženja / zajednice opština sa većinskim srpskim stanovništvom - ostaju ključni za napredak na terenu.\nIako obećanje o sve većoj evropskoj integraciji ostaje snažna motivacija za lidere da izgrade sporazum, sa važnim dešavanjima kao što je preporuka Evropske komisije od jula meseca da se omogući bezvizno evropsko putovanje za stanovnike Kosova, SPGS Tanin je rekao da su štetne akcije imale potencijal da napredak skrenu sa koloseka.\n"Bilo da se radi o većim ili manjim pitanjima, jednosmerne akcije nose konstantni potencijal da zapale situaciju na terenu."\nŠto se tiče usvajanja zakona o jačanju Kosovskih bezbedonosnih snaga od strane Skupštine Kosova, SPGS Tanin je naglasio: "Ovim pitanjem treba rukovati s najvećom pažnjom, kako bi se osiguralo da preduzeti koraci budu rezultat potpuno inkluzivnog, potpuno reprezentativnog političkog procesa poštujući relevantne pravne okvire ".\nSPGS Tanin je ponovio posvećenost UNMIK-a da odredi prioritete stalne i stabilne izgradnje poverenja na Kosovu, savetujući o tekućem radu misije u cilju implementacije ključnih preporuka sa ključnog foruma Ujedinjenih Nacija na Kosovu za izgradnju poverenja održanog u maju.\nGajenje trajnog mira moglo bi se postići samo sa uključivanjem svih iz društava i svih predstavnika, rekao je Savetu.\n"Najvažnije obaveze koje se mogu postići putem političkih pregovora, bez obzira na snagu međunarodne i regionalne podrške, verovatno neće stajati ako se ne podrže punim razumevanjem i poverenjem među zajednicama i pojedincima širom društva".\nPogledajte izjavu SPGS-a Tanina Savetu bezbednosti na srpskom jeziku ovde:\nPogledajte izveštaj generalnog sekretara o misiji Ujedinjenih Nacija na Kosovu na srpskom jeziku ovde:\n Grupa za bezbednost i rodna pitanja poziva na jaču institucionalnu reakciju radi sprečavanja i reakcije na rodno zasnovano nasilje\n SPGS ODRŽAO KONSULTACIJE NA VISOKOM NIVOU SA NATO I EU ZVANIČNICIMA U BRISELU


Stara planina – Page 10 – Knjaževačke vesti\nHome / Stara planina (page 10)\n– Na otvaranju ski sezone na Staroj planini direktor SP Resort Goran Karadžić istakao je: “Nakon uspešne sezone, revitalizovanih puteva ka planinskom centru, pred nama je novi cilj razvijanje kongresnog turizma, jer imamo mnogo prednosti u odnosu na druge destinacije. ...\nDanas je zvanično počeo sa radom ski centar na Staroj planini. Manifestacijom “Ski opening”, koja traje tri dana, danas je počela zimska ski seozona na Staroj plamnoni. Za sutra je zakazano svečano otvaranje, najavili su iz “SP resort” – Stara ...\nOd četvrtka, 20. decembra, manifestacijom Ski opening, počinje zimska sezona na Staroj planini. Svečano otvaranje sezone SP resort najavio je za petak, 21. decembar, u 12:00 časova. U ski centru Stara planina od sutra će raditi gondola i prateće staze, ...


Četvorodnevna memorijalna služba za Krojfa na Kamp Nou\nBeta\t 25. marta 2016. 17:45\nFudbalski klub Barselona održaće na svom stadionu Kamp Nou četvorodnevnu memorijalnu službu legendarnom Johanu Krojfu, kao bi navijači mogli da odaju počast bivšem igraču i treneru tog španskog kluba.\nBarselona je saopštila da će navijači moći da odaju počast Krojfu od subote do utorka na stadionu Kamp Nou.\nLegendarni holandski fudbaler i trener Johan Krojf umro je juče u 69. godini od raka pluća.\nEvropski fudbalski prvak Barselona proglasila je period žalosti do 2. aprila.\nBarselona je nazvala Krojfa “legendom” kluba, zbog velikih uspeha koje je ostvario i kao igrač i kao trener.\nOn je kao fudbaler sa Barselonom osvojio šampionsku titulu i Kup kralja, a kao trener titulu evropskog šampiona, četiri šampionske titule u Španiji, Kup, tri Superkupa Španije, Superkup Evrope i Kup pobednika kupova.


Početak/Ekonomija/Ponovo krenula pomoć za početnike u biznisu\nJelena Čvorović; foto: B. Lj.\nRegionalna privredna komora Nišavskog, Pirotskog i Topličkog okruga pozvala je građane koji nameravaju da započnu sopstveni biznis ili one koji su privatnim biznisom počeli da se bave u poslednje dve godine da se apliciraju za finansijsku i stručnu podršku koju mogu da dobiju u okviru Programa promocije preduzetništva i zapošljavanja.\nStručni saradnik Regionalne privredne komore Jelena Čvorović je rekla da je Program promocije preduzetništva i zapošljavanja započeo novembra prošle godine, ali je u martu prekinut zbog epidemije korona virusa, a sada je startovala druga faza.\n„Program se sastoji iz tri dela. Prva deo jeste obuka za izradu poslovnog investicionog plana i biznis plana, koja traje pet dana i koju sprovodi Privredna komora srbije. Sa urađenim biznis planom i ostalom dokumentacijom gradjani apoliciraju za kredite kod poslovnih banaka, za garanciju koju daje država i za bespovratna sredstva koju daje grant. Treći deo Programa jeste stručna podrška Regionalne privredne komore tokom prve godine poslovanja“, izjavila je Čvorović.\nPrema njenim rečima, aplikanti mogu da dobiju kredite pod povoljnim uslovima, a to su krediti u maksimalnom iznosu od 3,6 miliona dinara, sa nominalnom fiksnom kamatnom stopom od 5,99 odsto godišnje.\n„Krediti se mogu koristiti kako za investiciona ulaganja, tako i za operativne troškove. U zavisnosti od vrste ulaganja period otplate kredita je od tri do šest godina sa grejs periodom od tri do šest meseci. Garanciju za te kredite daje država u visini od 60 odsto od dobijenog kredita, a nakon isplate pozajmice svaki privredni subjekat dobija bespovratna sredstva u maksimalnom iznosu od 20 odsto od odobrenog kredita“, istakla je Čvorović.\nOna je dodala da Program sprovodi Kancelarija za javna ulaganja, Ministarstvo privrede, Nemačka razvojna banka i Privredna komora Srbije.\n„Cilj programa je da se pospeši preduzetništvo, samozapošljavanje, da se otvore nova radna mesta i stvor povoljan ambijent za početnike u poslovanju. Program je počeo 1. novembra prošle godine i do marta je na području naše zemlje bilo 417 aplikanata, a održano je tridesetak obuka u 18 gradova u celoj Srbiji. U Nišu je bilo 20 polaznika i organizovane su tri obuke, a petoro njih je apliciralo“, izjavila je Čovorić.\nOna je kazala da poziv za početnike nije vremenski ograničen i biće otvoren sve do utroška sredstva.\nJelena Čvorović Pomoć početnicima u biznisu Regionalna privredna komora\nKLERP obeležio jubilej, 10 godina postojanja


AMERE JOŠ ODUŠEVLJAVA KAKO JE JOKIĆ SLUDEO HRVATA! Čarolija srpskog asa među najboljim u ovoj nedelji /VIDEO/\nNikola Jokić je potezom na NBA meču Denver - Feniks (116:104) ušao na listu najboljih atrakcija u ovoj sedmici takmičenja u najjačoj košarkaškoj ligi na svetu.\nPodsetimo, Jokić je uz osam poena imao i 13 skokova na pomenutom meču, a među najboljim potezima nedelje našao se i njegov kada je fintom totalno zbunio hrvatskog reprezentativca Darija Šarića.\nNa prvo mestu završila je čudesna trojka Džejmsa Hardena, koji je preko dvojice čuvara, i to uz prekršaj nad njim, uspeo da postigne dalekometni pogodak, što je i čuvenu "bradu" oduševilo, pa se okrenuo ka publici i rekao "Uau!". Uživajte u najboljim potezima pete takmičarske NBA sedmice:\nJOKIĆ RASPAMETIO AMERE Pitali ga posle BRAVURA kako to da je onoliko STRPLJIV, a ovakav odgovor nisu mogli ni da sanjaju!\nTRAGEDIJA SVE VEĆA Broj poginulih u zemljotresu u Indoneziji porastao na 83\nPREMINULO 13 OBOLELIH Korona virusom zaraženo još 109 osoba u Federaciji BiH


Crveni krst donirao 1.700 litara medicinskog alkohola - KruševacGrad\nMedicinski alkohol jačine 75 procenata, dobijen preradom rakije oduzete inspekcijskim nadzorom , Crveni krst Kruševac donirao je Opštoj bolnici, Domu zdravlja i Gerontološkom centru u tom gradu. Vredna donacija u vreme pandemije korona virusa, kažu u kruševačkoj Bolnici\nOko 6.500 litara oduzete rakije, Vino Župa iz Aleksandrovca preradila je bez nadoknade, a od ukupno dobijenih 1.700 litara medicinskog alkohola, 1.300 je donirano Opštoj bolnici, ostatak Domu zdravlja i Gerontološkom centru.\nEmina Todorović, sekretarka Crvenog krsta, kazala je da je ova donacija izraz zahvalnosti svim našim lekarima, medicinskim sestrama, tehničarima i nemedicinskom osoblju koji se danonoćno bore da sačuvaju živote svojih sugrađana u vreme korona virusa, te da je na nama da u toj borbi pomognemo koliko možemo, ali i da se ponašamo odgovorno.\nNa vrednoj donaciji zahvalila se Vesna Stević Gajić, direktorka Opšte bolnice Kruševac, istakavši tom prilikom da je donacija stigla u pravom trenutku.\n– Ovaj medicinski alkohol koristićemo za dezinfekciju osoblja i prostora na kovid odeljenjima, a što je još bitnije, i za dezinfekciju u dezo tunelu gde zbog trenutno niskih temperatura za dezinfekciju može jedino da se koristi alkohol, jer se ne ledi– kazala je Stević Gajić, uz napomenu da je prevencija inače jako bitna, te da su dezinfekciona sredstva u ovoj situaciji više nego potrebna.\nInače, rakija viljamovka oduzeta u postupku inspekcijskog nadzora 2005. godine, odlukom Vlade Srbije, bez naknade je ustupljena kruševačkom Crvenom krstu. Reč je o 9.196 flaša rakije, a preradu u medicinski alkohol, bez nadoknade, izvršila je aleksandrovačka Vino Župa.\n24.10.2021 0 203\n23.09.2021 0 303\n30.08.2021 0 318


Tači: Nisam pominjao veliku Albaniju, nedostatak liderstva otvara put ekstremnim ideologijama\nBeta 3. maja 2017. 10:00\nPredsednik Kosova Hašim Tači izjavio je agenciji Beta da ni u jednoj izjavi nije spominjao veliku Albaniju i dodao da nedostatak liderstva i vizije Evropske unije (EU) otvara put drugim ideologijama i uticajima u regionu kao što su nacionalizam, ekstremizam i politički radikalizam.\n„To je izmislila Srbija i zli duh koji Srbija drži u životu i hrani ga da bi služio njenim interesima za legitimisanje velike Srbije, koja danas deluje pred nosom EU i medjunarodne zajednice“, rekao je Tači u intervjuu Beti.\nOn je rekao da u reakcijama iz Srbije nije bilo nijednog argumenta protiv njega, već da su samo ponavljane stare priče kojima su „decenijama manipulisale i plašile narod“.\n„Srbija treba da se odvoji od svoje prošlosti i da se okrene novoj budućnosti. To znači da se odrekne politike koja svaki narod u susedstvu vidi kao neprijatelja. Treba da počne da svaki narod iz okruženja posmatra kao mogućnost saradnje i jačanja mira, stabilnosti, pravde i napretka“, kazao je Tači.\n„Mi želimo da ojačamo mir i stabilnost u našoj državi i celom regionu. Zbog toga se angažujemo da se što pre učlanimo u NATO i EU“, kazao je Tači i dodao da u svom političkom diskursu nikada nije spominjao veliku Albaniju.\n„Nedostatak iskrene saradnje izmedju Zapadnog Balkana i EU je na štetu svih. Neuspesi EU u prošlosti se ne smeju ponoviti“, kazao je Tači.\nOn je ocenio da je Kosovo konsolidovana država koja je izgradila snažne institucije i dodao da je za nepunih deset godina od proglašavanja nezavisnosti Kosovo potpisalo Sporazum o stabilizaciji i pridruživanju sa EU, što je „najbolja potvrda da su na delu održive reforme u svim sektorima“.\nGovoreći o političkoj situaciji na Kosovu, Tači je rekao da ukoliko vladajuća koalicija smatra neophodnim da se ide na prevremene izbore, on će kao predsednik poštovati tu odluku, ali je dodao da za sada take odluke nema.\n„Partije koje čine vladajuću koaliciju do sada su pokazale da, kada žele, znaju da koordinišu svoje delovanje u Skupštini“, kazao je Tači odgovarajući na pitanje o usvajanju Sporazuma o razgraničenju izmedju Kosova i Crne Gore.\n„Ono što smo postigli je da smo stavili do znanja da nećemo nikome unutar (Kosova) ili izvan dozvoliti da ometaju formiranje vojske. To su shvatile i prihvatile sve strane“, kazao je on i dodao da je počela i kampanja informisanja svih gradjana Kosova kako bi bili ubedjeni u potrebu osnivanja Vojske Kosova.\n„Medjutim ovaj proces ne može da traje beskonačno. Kosovo i ceo region se suočavaju sa mnogobrojnim pretnjama za bezbednost naših gradjana. Imperativ je za suverenitet i integritet Kosova da imamo našu vojsku. To će biti profesionalna i višeetnička vojska u službi svih gradjana Kosova i prema standardima Nato“, kazao je Tači.\nOcenjujući da je oslobadjanje bivšeg lidera OVK Ramuša Haradinaja potvrda pravičnosti borbe OVK, Tači je rekao da se Kosovo oslobodilo od, kako je rekao, „genocidnog režima Slobodana Miloševića u junu 1999. godine“.\n„Srbija nije odgovorna za Kosovo i nema ovlašćenja da krivično goni gradjane Kosova. To je istovremeno dokaz da proganda iz Srbije nema medjunarodnu podršku. To se do sada mnogo puta pokazalo“, kazao je Tači.\nOn je takodje ocenio da je dijalog izmedju Kosova i Srbije dao konkretne rezultate.\n„Kao rezultat dijaloga i severni deo Kosova je stavljen pod jurisdikciju države Kosovo. Danas oni koji su bili na barikadama učestvuju u radu državnih institucija Kosova, dok je politička scena mirna i pokazuje zrelost i odmerenost… Nakon povratka predstavnika Srpske liste u institucije Kosova može se očekivati da započne posao na osnivanju Asocijacije opština sa srpskom većinom (ZSO)“, rekao je on i dodao da nije imalo smisla da se na tome radi kada predstavnici srpske zajednice nisu bili u institucijama.\n„Sada može započeti i konkretan posao na njenom osnivanju“, rekao je Tači.\nGovoreći o aktuelnoj situaciji u Makedoniji, on je rekao da Kosovo sa pažnjom prati sva kretanja u regionu i da je u Makedoniji bio izborni proces, dok se sada čine napori da se formira nova vlada u skladu sa Ustavom i zakonima makedonske države.\n„Za Kosovo, kao i za ceo region, mislim da je sila neprihvatljiva. Za sada tenzije u Makedoniji su samo političke i nisu etničke. Medjutim, za onemogućavanje etničkih tenzije rešenje je puno ostvarivanje Sporazuma iz Ohrida i unapredjenje položaja svih zajednica koje žive u Makedoniji“, kazao je Tači.


Veličanstveni skup u Novom Sadu: oko 40.000 ljudi okupilo se na Trgu slobode! -\nPredsednik Srbije Aleksandar Vučić obratio se građanima u okviru kampanje „Budućnost Srbije“ danas u Novom Sadu, na Trgu Slobode.\nNa Trgu slobode okupilo se oko 40.000 građana\nKiša nije omela građane da prisustvuju skupu u velikom broju. Mnogi od njih nosili su transparente poput „Aco, Beočin te voli“, kojima se „identifikuju“ iz kojih sve mesta dolaze, a ispred Spensa je bilo i zastava Srbije, sa ispisanom porukom „Vučiću Srbine“.\nNa Trgu slobode okupilo se blizu 40.000 građana iz cele Vojvodine.\nSkup je počeo obraćanjem Ištvana Pastora, Igora Mirovića i Miloša Vučevića, nastavio se obraćanjem Ivice Dačića.\nNa početku obraćanja Aleksandar Vučić je zamolio prisutne da spuste transparente kako bi se videlo koliko je ljudi došlo na miting, te se zahvalio svima koji su došli.\nDovešćemo značajne investicije u vaša mesta! Ne zaboravite da ovde u Novom Sadu nije bilo fabrike 40, 45 godina. Sada smo otvorili dve fabrike, jedna od njih zaposlila je 5.000 ljudi! Ja vam danas donosim još dva mala poklona u Novi Sad. Dolazi nova kompanija, ali i još jedna investicija iz prehrambene industrije stiže u Novi Sad. Videćete uskoro jednog od najvećih proizvođača čokolade ovde, najavio je predsednik Vučić.\nAleksandar Vučić u Novom Sadu (foto: Tanjug)\nGovoreći o investicijama, predsednik Aleksandar Vučić je rekao da je Banat bio jedan od najsiromašnijih krajeva Srbije.\nU Kikindi, Zrenjaninu, Pančevu, Vršcu.. Sve je bilo uništeno, sve što je postojalo oni su uništili. Mi smo krenuli da podižemo Banat. Uskoro, za nekoliko dana, otvaram jednu velelepnu i fantastičnu nemačku firmu u Pančevu ZF, ali najavljujem da u Pančevo dolazi još jedna investicija, nova fabrika, tehnički najsavremenija i očekujem zapošljavanje velikog broja ljudi, rekao je Vučić.\nOn je najavio i otvaranje digitalnih učionica širom Srbije.\nMi hoćemo da prvog septembra otvorimo 10.000 digitalnih učionica u Srbiji. Hoćemo da naša deca idu u korak sa svetom, da budu ispred svih u regionu. Verujem da ćemo uskoro biti prvi u regionu po visini prosečne plate u zemlji, rekao je Vučić.\nDanašnja manifestacija u Novom Sadu, na centralnom gradskom trgu deo je kampanje „Budućnost Srbije“ predsednika Srbije Aleksandra Vučića kojom on predstavlja rezultate rada na svim nivoima vlasti.\nPredsednik Vučić je pozvao sve okupljene da 19. aprila dođu u Beograd na završni skup kampanje „Budućnost Srbije“.\nRelated tags : aleksandar vučićbudućnost srbijemiting u novom sadu\n29. decembra 2020.0659\nKovačica: Obaveštenje za roditelje čija su deca prvi put upisala srednju školu\n9. septembra 2021.0178\n6. oktobra 2021.0360\n6. jula 2022., 18:37


Izetbegović i Rangel razgovarali o evropskoj perspektivi BiH\nIstaknuto je da Bosna i Hercegovina ima priliku dobiti kandidatski status već ove godine, te da je u tom kontekstu potrebno uložiti dodatne napore u reformu pravosuđa i borbu protiv korupcije, te provedbu presuda Evropskog suda za ljudska prav\nPredsjedavajući Doma naroda Parlamentarne skupštine Bosne i Hercegovine Bakir Izetbegović sastao se danas u Briselu sa izvjestiocem Evropskog parlamenta za BiH Paulom Rangelom.\nIzetbegović je iskazao zadovoljstvo sadržajem Izvještaja o Bosni i Hercegovini, kojeg je Evropski parlament usvojio i kojim se pruža puna podrška evropskoj integraciji Bosne i Hercegovine.\nNa sastanku je razgovarano o provedbi 14 ključnih prioriteta iz Mišljenja Evropske komisije o zahtjevu Bosne i Hercegovine za članstvo u Evropskoj uniji. Istaknuto je da Bosna i Hercegovina ima priliku dobiti kandidatski status već ove godine, te da je u tom kontekstu potrebno uložiti dodatne napore u reformu pravosuđa i borbu protiv korupcije, te provedbu presuda Evropskog suda za ljudska prava.\nSagovornici su se složili o postojanju potrebe za uključivanjem predstavnika svih parlamentarnih stranaka i međunarodne zajednice u razgovore o reformama Ustava i izbornog zakonodavstva, s ciljem pronalaska kompromisnog rješenja kojim bi se uklonili svi postojeći oblici diskriminacije u ustavnom okviru i izbornom sistemu Bosne i Hercegovine.\nRangel je naglasio posvećenost evropskoj perspektivi Bosne i Hercegovine, te spremnost Evropskog parlamenta i ostalih institucija Evropske unije da se, skupa sa institucijama i donosiocima odluka u Bosni i Hercegovini, posvete provedbi reformi i dinamiziranju puta Bosne i Hercegovine ka članstvu u Evropskoj uniji”, prenosi u saopćenju Sektor za odnose s javnošću Parlamentarne skupštine BiH.\nBiH ne bi trebala biti u sjeni Sjeverne Makedonije niti Albanije


četvrtak, 20. jun 2019, 10:05\nNajava izvoza svinjskog mesa u Kinu obradovala je proizvođače i klaničare, ali oneraspoložila potrošače, jer će nužno značiti poskupljenje te vrste mesa. Zbog afričke kuge koja je pogodila kineske proizvođače, na tržište dalekog istoka preusmerene su velike količine svinjetine iz celog sveta. To je dovelo do poskupljenja u mnogim zemljama, što će se verovatno dogoditi i u Srbiji. Problem cene mesa kod nas , međutim, daleko je složeniji i nije uvek u vezi sa tržišnom logikom. O tome ćemo, u prvom delu magazina ŠETNjA, razgovarati sa sekretarom Udruženja PKS za stočarstvo, Nenadom Budimovićem i predsednikom Asocijacije stočara Srema i Mačve, Zoranom Erićem.\nSvaka priča o svetskoj migrantskoj krizi počinje na obalama Grčke. Problemi su već godinama isti, a nove su samo tragedije tih nesrećnih ljudi koji sa obala Turske pokušavaju da se domognu utočišta u prvoj zemlji EU koja im je na putu. Kako se Grčka snalazila u svemu tome i koliku je cenu platila, tema je rubrike POGLED U SVET, a povodom svetskog dana izbeglica.\nPre tačno mesec dana na adrese ministarstava- finansija i trgovine- upućena je inicijativa Udruženja hotelijera da se zakonski reguliše pitanje napojnice i da se bakšiš limitira do 10 odsto računa i registruje u kasi. Koji su razlozi za ovakav zahtev, da li je stigao neki odgovor, kakav je efekat ranijih kampanja- o tome ćemo razgovarati sa direktorom HORES-a, Georgi Genovom.\nNajavljujemo izložbu ĐURA JAKŠIĆ- IZMEĐU MITA I STVARNOSTI, a čućete i segmente nove emisije KOJEKUDA.


Odgovor Brnabić Fridom hausu: Pogrešno i zlonamerno tumačenje podataka iz izveštaja\nPredsednica Vlade Srbije Ana Brnabić napisala je u odgovoru međunarodnoj organizaciji Fridom haus (Freedom House) da predstavljanje Srbije kao zemlje koja prednjači u opadanju demokratije u Evropi predstavlja pogrešno, zlonamerno i netačno tumačenje kvantitativnih podataka iz izveštaja te organizacije.\nU izveštaju Fridom Hausa za 2020. godinu, Srbija je iz kategorije "delimično konsolidovanih demokratija" spuštena u kategoriju "hibridnih režima".\nReagujući na izveštaj "Zemlje u tranziciji", Brnabić je u sredu, 13. maja, poslala analizu dokumenta direktoru te organizacije Majklu Abramovicu, navodeći da je Srbija u odnosu na prethodni izveštaj zabeležila "minimalan pad rezultata", prenosi dnevni list Danas.\nU pismu u koje je Danas imao uvid, Brnabić je napisala da "nema većih razlika u rezultatima" kada se uporede ocene Srbije u najnovijem i prošlogodišnjem izveštaju, pošto je ona zadržala iste ocene po šest od sedam indikatora, uz pad od 0,25 poena u samo jednoj oblasti.\n"Jedina kategorija u kojoj je zabeležen pad je kategorija korupcije, za koju je Srbija dobila ocenu 3,50, u poređenju s prošlogodišnjom ocenom 3,75. To što je Srbija stavljena u kategoriju hibridnih režima posledica je najmanjeg mogućeg pada rezultata po pitanju korupcije", navela je Brnabić, prenosi Danas.\nBrnabić: Izveštaj Fridom Hausa nije tačan, poslat odgovor\nKomentarišući činjenicu da Srbija prvi put od 2003. godine u izveštajima Fridom hausa nije svrstana u kategoriju demokratija, već hibridnih režima, Brnabić je napisala da "nijedan drugi relevantan izveštaj ili indeks demokratije nije registrovao ili nagovestio" takav pad demokratije u Srbiji.\n"Za razliku od Fridom hausa, ni indeks časopisa Ekonomist (EIU democracy index) ni BPT indeks ne detektuju takvu transformaciju u Srbiji. Prema oba ova indeksa demokratije, Srbija ima demokratski režim čija je ocena znatno iznad definisane granice neophodne za pad u kategoriju hibridnih režima", navela je Brnabić.\nPredsednik Srbije: Izveštaj Fridom hausa nije dobra vest\nPredsednica Vlade Srbije je dodala da je "činjenica da je Srbija ocenjena od Fridom hausa kao zemlja s najvišim stepenom demokratije na Zapadnom Balkanu, iako se u izveštaju i komentarima na izveštaj tvrdi da je Srbija doživela najdramatičniji pad stepena demokratičnosti u regionu Balkana".\n"Stepen demokratije u Srbiji veći je 0,10 odsto u odnosu na drugoplasiranu Crnu Goru i čitavih 0,64 odsto u odnosu na Bosnu i Hercegovinu. Dakle, tumačenje izveštaja po kojem Srbija predvodi demokratsko nazadovanje na Zapadnom Balkanu nije opravdano brojkama koje ukazuju da je Srbija najbolje rangirana", stoji u pismu Ane Brnabić Abramovicu.\nBrnabić je navela i da je njena vlada pokušala da kritički preispita validnost iznetih zaključaka i njihovu verodostojnost i relevantnost, poštujući pravo Fridom hausa da koristi sopstvene parametre za "merenje" razvoja određenih segmenata demokratije u društvu i institucijama.\nDanas navodi i da je Brnabić izrazila želju Vlade Srbije da sa Fridom hausom započne konstruktivan dijalog i saradnju.


„Grčka (lažima o NATO posredovanju) još jednom je pokazala da nije za dijalog“, rekao je ministar spoljnih poslova Turske, Mevlut Čavušoglu tokom konferencije u Ministarstvu spoljnih poslova.\n„Turska se složila da održi tehničke pregovore sa Grčkom na predlog generalnog sekretara NATO-a“, objasnio je Čavušoglu. “Da bi izbegao bilo kakav sukob, pitao nas je za mišljenje o započinjanju razgovora između Grčke i Turske na tehničkom nivou. Rekli smo „uvek smo za razgovore“.\nČavušoglu je istakao da su „isto pitanje postavili Grčkoj. Generalni sekretar NATO-a takođe je zatražio mišljenje Grčke i oni su dali saglasnost. Nakon odobrenja, generalni sekretar NATO-a dao je izjavu. Nažalost, Grčka je odbila generalnog sekretara NATO-a. Laže samo Grčka, a ne generalni sekretar NATO-a. Još jednom su pokazali da nisu za dijalog”, rekao je turski ministar spoljnih poslova.\nPodsećajući da je sličnu inicijativu dao i Josep Borrell, visoki predstavnik Evropske unije (EU) za spoljne poslove i bezbednosnu politiku, Čavušoglu je rekao: „Rekli smo ‘da’ takvoj ponudi. Rekli smo da se možemo sastati na neutralnom terenu, ali da ćemo se sastati bezuslovno. Kasnije je Borrell rekao da će se sastati i sa grčkim ministrom spoljnih poslova Nikosom Dendiasom. Tada smo saznali da je Dendias rekao ‘ne’ ”.\n„Svako ko je u pravu ne izbegava dijalog, ali Grčka zna da nije u pravu“, rekao je Čavušoglu.\nZaključujući, turski ministar spoljnih poslova zapitao se „ko najviše podstiče Grčku?“, aludirajući na Francusku. „Francuska ima drugih problema. Kakve veze ona ima sa istočnim Mediteranom? Da se radi o zapadnom Mediteranu, mogli bismo to da razumemo”./ ibna


Digitalna farma kao platforma za unapređenje menadžmenta proizvodnje - Resor za pružanje stručnih usluga u poljoprivredi\nDigitalna farma kao platforma za unapređenje menadžmenta proizvodnje\nBy Svjetlana Mičić31/08/2020 Dešavanja, Najnovije\nDanas je u prostorijama Elektrotehničkog fakulteta Univerziteta u Istočnom Sarajevu, potpisan sporazum između poljoprivredne zadruge „Gvozno“ iz Kalinovika, Elektrotehničkog i Poljoprivrednog fakulteta u Istočnom Sarajevu, na kome su bili prisutni predstavnici Ministarstva poljoprivrede, šumarstva i vodoprivrede Republike Srpske.\nProjekat pod nazivom: Digitalna farma kao platforma za unapređenje menadžmenta proizvodnje i saradnje sa visoko obrazovnim sektorom, većim dijelom biće finansiran od strane Ministarstva poljoprivrede, šumarstva i vodoprivrede RS, po članu 47, Pravilnika o uslovima i načinu za ostvarivanje novčanih podsticaja za razvoj poljoprivrede i sela za 2020. godinu, u iznosu od 7830 KM.\nCilj samog projekta je unapređenje efikasnosti proizvodnje goveda u sistemu krava tele kroz implementaciju EKT rješenja, unapređenje menadžmenta proizvodnje u sistemu krava tele, jačanje saradnje između privrednih subjekata i visokog obrazovanja kroz interdisciplinarni pristup i promocija upotrebe IKT rješenja u govedarskoj proizvodnji.\nAktivnosti projekta sprovodiće se kroz nabavku uređaja za praćenje životinja, nabavka RFID oznaka za životinje, nabavka čitača sa većim dometom, nabavka sistema za solarno napajanje energijom i nabavka prateće opreme.\nKancelarija Resora za pružanje stručnih usluga u poljoprivredi PJ Sokolac u narednom periodu imaće priliku da poljoprivrednu zadrugu „Gvozno“ poveže sa uzgajivačima goveda u sistemu krava tele iz Sarajevsko romanijske regije.\nPrethodna članakUdruženju proizvođača Romanijskog skorup – kajmaka nabavljena mašina za pakovanje\nSljedeći članakPijaca poljoprivrednih proizvoda na Trebeviću


06-11-2019 16:53 Ratni izveštaji Sirija / Irak Svet Planeta\nTurski predsednik Redžep Tajip Erdogan objavio je 6. novembra da je Turska zarobila suprugu bivšeg vođe ID-a Abu Bakir al-Bagdadija.\nVođa ID-a Abu Bakir al Bagdadi (Foto: jutjub)\nTurski predsednik je to saopštio dok je prisustvovao svečanosti povodom 70. godišnjice osnivanja teološkog fakulteta Univerziteta Ankara u glavnom gradu Ankari.\n„Prvi put najavljujem da smo zarobili suprugu Bagdadija“, citirala je Erdogan.\nErdogan je takođe potvrdio da su sestra i zet terorističkog vođe zarobljeni, ne navodeći nikakve detalje o operaciji koja je dovela do hapšenja.\nDan ranije, turski zvaničnici objavili su da su turske snage zarobile Rasmiju Avad, Bagdadijevu stariju sestru, zajedno sa suprugom i snahom u severnom sirijskom gradu Azaz. Ostaje nejasno da li je žena terorista zarobljena u istom području.\nAl-Bagdadi se razneo 26. oktobra, kada su američke specijalne snage izvršile raciju na njegovo skrovište na severozapadu Sirije. Žena za koju se mislilo da je jedna od zloglasnih žena terorista, navodno je ubijena u raciji.\nPogledajte OVDE kako izgledaju naftna polja Sirije koje su Asadove snage otele od Amerikanaca!


Vežba "Srbija 2018" | Ministarstvo odbrane Republike Srbije\nVežba "Srbija 2018"\nMeđunarodna terenska vežba „SRBIJA 2018“ otvorena je danas u Mladenovcu, a učesnicima i gostima na vežbi obratili su se predsednik Srbije Aleksandar Vučić i generalni sekretar NATO Jens Stoltenberg.\nCeremoniji otvaranja prisustvovali su i ministar odbrane Aleksandar Vulin i načelnik Generalštaba Vojske Srbije general-potpukovnik Milan Mojsilović. Reč je o vežbi u oblasti upravljanja posledicama vanrednih situacija u kojoj Ministarstvo obrane i Vojska Srbije učestvuju sa lakom poljskom bolnicom.\nPredsednik Vučić je tom prilikom poželeo učesnicima vežbe iz 38 zemalja uspešnu realizaciju, ističući da je veoma srećan i ponosan što će biti u prilici da rade zajedno i u budućnosti moći da računaju na međusobnu pomoć, što je od najvećeg značaja za sve nas.\n- Ova vežba se održava prvi put u Republici Srbiji i ona je jedna od najvećih koje su ikada održane. Ovde je reč o spasavanju života naših ljudi kao i o našoj međusobnoj pomoći – naglasio je predsednik Vučić.\nOn je podsetio na poplave koje su Srbiju pogodile 2014. godine i koje su pokazale značaj brze reakcije i međunarodne saradnje, kada je 14 zemalja poslalo 22 tima sa oko 600 spasilaca, kako bi nam pomogli.\n- Danas su prirodne katastrofe aktuelno i veoma složeno pitanje, uz visoki stepen nepredvidivosti. To je zahtevan i kompleksan zadatak koji od nas traži koordinaciju, saradnju i spremnost. Ovde smo danas da bismo pokazali koliko smo uspešni u tome, ali i da delimo odgovornost i jedni drugima pomognemo kako u otklanjanju posledica, tako i u njihovom predupređivanju. Isto tako, iskustvo drugih zemalja čiji su predstavnici danas ovde je od ključnog značaja i dobro će doći institucijama koje čine jedinstven sistem zaštite i spasavanja u Srbiji – naglasio je predsednik Vučić. Prema njegovim rečima, Srbija je vojno neutralna zemlja i ljubomorno će čuvati svoju vojnu neutralnost. Ali Srbija dobro sarađuje sa NATO i dalje će dobro sarađivati sa tom organizacijom.\n- Srbija se nalazi u poslednjoj fazi prihvatanja IPAP plana 2018-2020. I to je nešto na čemu će Srbija da radi, jer mi i hoćemo i želimo i moramo, bez obzira na bolnu i tešku istoriju, da zbog budućnosti naših građana imamo dobre odnose, kao što te dobre odnose imamo i sa Ruskom Federacijom i Narodnom Republikom Kinom i svima drugima – istakao je predsednik Vučić, izražavajući zahvalnost generalnom sekretaru NATO na podršci i pomoći u organizovanju ove vežbe.\nGeneralni sekretar NATO Stoltenberg, u svom obraćanju na vežbi, rekao je da NATO pristupa bezbednosti na mnono načina, uključujući i pomoć u spasavanju onima koji su pogođeni elementarnim nepogodama. On je, takođe, istakao da vežba spasavanja u vanrednim situacijama "Srbija 2018", nije vojna vežba, već vežba civilne spremnosti, sa scenarijom koji simulira situaciju nakon razornog zemljotresa.\n- To je platforma za one koji prvi reaguju, kako bi učili jedni od drugih, da nauče i da steknu prava iskustva zajedno i bolje se pripreme za vremena u kojima se suočavamo sa pravim životnim vanrednim situacijama – istako je Stoltenberg i zahvalio predsedniku Aleksandru Vučiću na ličnom doprinosu da ta vežba bude ostvarena. On je, takođe, naglasio da je od "vitalnog značaja" da učinimo sve kako bismo bili dobro pripremljeni i da je vežba prilika da se testiraju nova sredstva za otklanjanje posledica prirodnih katastrofa, ali i tehnologija koje mogu da unaprede način kako komuniciramo i kako koordiniramo naše reakcije, bez obzira na to sa kakvim se izazovima suočavamo.\nGovoreći o značaju vežbe, on je istakao da je iskustvo stečeno na prethodnim vežbama pomoglo da se spasu mnogi životi, a da će lekcije savladane na ovoj vežbi pomoći da se spase još više života u narednom periodu.\nNakon ceremonije otvaranja, u bivšoj kasarni „Bagremar“ u Mladenovcu, prikazan je jedan segment vežbe. U njemu su prikazane radnje dela medicinskog sistema za pružanje pomoći u vanrednim situacijama, kroz simulaciju nezgode u kojoj su učestvovala dva vozila i biciklista i u kojoj je povređeno pet osoba, od toga dvoje sa teškim telesnim povredama.\nMeđunarodna terenska vežba upravljanja posledicama vanrednih situacija „SRBIJA 2018“, u organizaciji Ministarstva unutrašnjih poslova – Sektora za vanredne situacije i Evroatlantskog koordinacionog centra za vanredne situacije Organizacije Severnoatlantskog ugovora (NATO EADRCC), održava se od 8. do 11. oktobra na teritoriji Mladenovca, Sopota i Aranđelovca. Oko 2.000 učesnika iz 38 zemalja širok spektar operacija uklanjanja posledica vanrednih situacija.


Kina dobila najduži betonski most izrađen 3D štampom | | PC Press\nKina dobila najduži betonski most izrađen 3D štampom\nU Šangaju je završen najduži pešački most izrađen tehnologijom 3D štampe na svetu. Dizajniran od strane profesora Xu Weiguo-a sa Univerziteta Tsinghua (Škola arhitekture) – Zoina Land Joint Research centra za digitalnu arhitekturu, 26,3 metara dug i 3,6 metara širok most bio je inspirisan drevnim Anji mostom u gradu Zhaoxian, u Kini.\nStruktura je kreirana pomoću sistema 3D štampanja betona razvijenog od strane tima profesora Xu Weiguo, integrisanjem digitalnog dizajna, smanjenja troškova, pametnih tehnologija i arhitektonskog dinamizma. Most je izgrađen od 44 šuplje 3D odštampane betonske jedinice, dok su rukohvati podeljeni u 68 jedinica. Komponente mosta su odštampane od kompozitnih materijala, koji sadrže polietilenski vlaknasti beton, takozvani fibrobeton, koji odgovara strukturalnim performansama konvencionalnih materijala.\nProces dizajniranja uključivao je konstrukciju fizičkog modela mosta u razmeri 1:4, izgrađenog da demonstrira održivost šeme, i dokaže da most može da izdrži pešake koji preplavljuju celu površinu. Za konkretnu konstrukciju, betonske komponente za most su odštampane sa dve robotske ruke, što je trajalo 450 sati. Procenjuje se da je pojednostavljeni proces proizveo uštede od 33% u poređenju sa konvencionalnijim procesom izgradnje – uglavnom zbog eliminisanja šablona i armaturnih šipki. Ugrađeni u most, sistem praćenja u realnom vremenu obezbeđuje podatke o izdržljivosti strukture. Rezultati će omogućiti bolje razumevanje praktičnih performansi novih betonskih materijala i strukturnih osobina 3D štampanih komponenti.\nPročitajte i: Kina gradi plutajuće stanice za lansiranje raketa\nPrvi svetski 3D odštampan betonski most otvoren je u Holandiji u oktobru 2017. godine, relativno male dužine od skoro osam metara. Izgradio ga je Eindhoven University of Technology u gradu Gemert, konstrukcija je dizajnirana da izdrži bicikliste i sadrži oko 800 slojeva betona. Beton nije jedini materijal koji prolazi kroz velike promene kao rezultat 3D tehnologije štampanja. Ranije ove godine, Univerzitet Kolumbija je predstavio novu tehniku za 3D štampanje i skeniranje, proizvodeći materijal nalik drvetu sa autentičnom teksturom. U međuvremenu, prvi 3D čelični most na svetu nedavno je predstavljen na Holandskoj nedelji dizajna.\nTagovi: 3D štampa, beton, Kina, most, Šangaj\n← Tesla Model Y SUV stiže sledeće godine\nSamsung objavio veliki pad zarade u Q4 2018. godine →


Geomagic Wrap - 3D modeliranje\nGeomagic Wrap omogućuje korisnicima da pretvore 3D podatke iz oblaka točaka u 3D poligoniziranu mrežu za potrebe proizvodnje, analize, dizajna, multimedije, arheologije i sl. Uz to, posjeduje niz funkcija za automatsko pretvaranje poligon modela u NURBS površine koje nisu direktno promjenjive ali ih se može iskoristiti za ponovno stvaranje oblika u drugim CAD alatima.\nWrap omogućuje izradu watertight modela za potrebe FEA i CFD analiza. Dodatno, korisnici koji se bave vizualnim efektima i animacijom mogu obrađene modele iskoristiti u paketima kao što su Maya, 3ds Max i slično.\nKeyShot funkcije iz unesenih podataka odmah stvaraju predivne fotorealistične vizualizacije Vaših projekata\nSveobuhvatna korisnička podrška, tehnička pomoć, te obuka i besplatno testiranje drugih Geomagic® proizvoda


STANIMIROVIĆ: Nadamo se pobedi Šešelja - InfoVranjske\nVranjski radikali moraju da ostanu jedinstveni i da svi zajedno krenemo napred, u susret predsedničkim izborima na kojima očekujemo pobedu našeg kandidata dr Vojislava Šešelja, izjavila je za štampano izdanje Vranjskih nova predsednica Gradskog odbora SRS u Vranju Bobana Stanimirović.\n– Uspeh bi bio da ispunimo sve ono što predsednik Šešelj obećava i u šta članovi stranke veruju.\nSve što se kosi sa načelima vladajuće stranke, i onih pre njih, to je za mene uspeh.\nNaš konkretan cilj je 10 do 12 odsto biračkog tela na parlamentarnim izborima, smatram da je to dovoljno za početak – kaže Stanimirovićka.\nOna dodaje da će lokalni radikali kampanju raditi „prema planu centrale“.\n– Ne znamo kada će doći predsednik Šešelj, do sada je to uvek bilo na početku kampanje.\nSada se miting planira ili negde na sredini, ili pri kraju kampanje, i možda gostovanje na nekoj lokalnoj televiziji.\nProšli miting pred parlamentarne i lokalne izbore je pao je u nezgodno vreme, u subotu u podne, i sada ćemo gledati da sada bude neki bolji dan.\nJer, Šešelj je taj koji sve vuče za sobom, mi mu samo pomažemo – zaključuje Stanimirovićka.\nBobana Stanimirović je član SRS od 2015, pre toga nije pripadala nijednoj stranci.\nDonedavno je obavljala funkciju sekretarke GrO SRS u Vranju\nKompletan intervju sa novom liderkom radikala u Vranju možete pročitati u štampanom izdanju Vranjskih.


ĐORĐEVIĆ: MIGRANTSKA KRIZA IMALA ZATIŠJE, ALI NIJE NI BLIZU KRAJA\nMinistar za rad, zapošljavanje, boračka i socijalna pitanja Zoran Đorđević izjavio je danas na svečanosti povodom Međunarodnog dana migranata da je migrantska kriza imala neko zatišje, ali da nije ni blizu kraja.\nĐorđević je u gradskom centru za socijalni rad rekao da se Ministatstvo na čijem je čelu bavi maloletbim migrantima, da je to osetljivo pitanje, te da su doneli Pravilnik o zbrinjavanju maloletnih migranata koji je UNHCR preveo i ponudio i drugim zemljama na korišćenje.\nOn je rekao da Srbija ne želi da tuče ili ne prihvata migrante, kao neke zemlje, ali da i ovde ima partija koje ne žele migrante, ali da će Ministarstvo nastaviti da brine o onima kojima je pomoć potrebna.\nĐorđević je rekao da je od početka krize kroz Srbiju prošlo više od milion migranata, da im Srbija nije krajnja destinacija, ali da država želi je ti ljudi jednog dana imaju u dobrom sećanju. On je rekao da su ljudi koji su nekada studirali u Jugoslaviji danas na visokim pozicijama u svojim zemljama, govore srpski i veliki su prijatelji Srbije, te da je dobro da se migranti školuju u Srbiji i uče srpski.\nNa pitanje da li ima dovoljno kapaciteta u zimskom periodu, Đorđević je rekao da je sve spremno i da ima mesta. Direktorka gradskog Centra za socijalni rad Zorica Pavlović uručila je Đorđeviću zahvalnicu i naglasila da je Srbija društvo koje ume da pruži zaštitu.\nUpišite tekst * − two = 5


Vršac: Čeka se odluka Ustavnog suda zbog sporova penzionera i Grada | Lokalni internet portal grada Vršca\n05.12.2018\t30 Pregleda\nViše od 3.000 penzionera tužilo je Grad Vršac, jer im je, navodno, u jednom periodu nezakonito uziman novac za kanalizaciju, a na osnovu drugostepene presude obeštećeno je nih stotinak.\nLokalna samouprava je na svaki izgubljeni spor uložila žalbu. Jedna od njih je usvojena, i sada se čeka konačna odluka Ustavnog suda, koja bi trebalo da bude poznata do kraja godine.\nKako Novosti saznaju, ukoliko se definitivno ustanovi da zakon nije bio ispoštovan, Grad će bez pogovora morati penzionerima da vrati uzete pare. O ukupnom iznosu samo se nagađa, ali je činjenica da bi to imalo ogromne posledice po dalje funkcionisanje grada.\nU suprotnom, obeštećeni Vrščani će, uz povraćaj dobijenog novca, morati iz svog džepa da plate i sve pripadajuće troškove svog sudskog spora.\nU Gradskoj upravi nisu želeli da daju izjavu ovim povodom, ali je gradonačelnica Dragana Mitrović nedavno za skupštinskom govornicom rekla da je ceo slučaj ispolitizovan i da nikome neće doneti dobro.\n“Žalosno je što su pojedine političke opcije zloupotrebile penzionere podstrekavajući ih na podnošenje tužbi protiv Grada. Videćemo šta će reći Ustavni sud, ali će u oba slučaja šteta biti ogromna. Jedini koji će profitirati su procenitelji i advokati“, istakla je gradonačelnica.\nZa obeštećenje stotinak penzionera iz gradske kase do sada je isplaćeno 10 miliona dinara. Veći deo tog novca otišao je, međutim, na sudske troškove. To govori i primer jedne Vršćanke, kojoj je vraćeno pripadajućih 17.000, a ceo spor je koštao 105.000 dinra. Opozicija kaže da je vlast sama kriva za to, jer nije htela vansudsko poravnanje.\nPrethodna: Pozorište gde su glumci – psihijatrijski pacijenti\nSledeća: Vršac: Novi parkinzi, a cene – naniže


Lakićević: Država novac pomoći građanima i privredi 'sipa' iz kredita\nIzvor: Radio 021, 07.Avg.2020, 17:59\n"Novac (za pomoć privredi) se sipa uglavnom iz kredita. Srbija, pošto joj je deficit u lošem stanju, jer su prihodi opali, mora da se zadužuje. Država >> Pročitaj celu vest na sajtu Radio 021 << je u maju uzela kredit od dve milijarde evra, i taj novac građani i preduzeća sada dobijaju, a moraće da ga vrate", navodi on.\n"S druge strane, to je moralo da se uradi. Sve su se države zaduživale i tu nema ništa sporno. U celoj ovoj stvari je najsporniji taj megalomanski marketing, u kome se stalno govori da država daje najviše, a u stvari ni država ni predsednik ne daju svoj novac, nego oni uzmu od nekoga taj novac da bi podelili. To je u redu, ali to treba i da pošteno kažu", smatra Lakićević.\n"To znači da nismo morali dodatno da se zadužujemo, bilo bi para, ali iz pre svega politčkih razloga, predizborne kampanje, pare su se delile 'šakom i kapom'", ističe Lakićević.\nGovoreći o izjavama predsednika Srbije Aleksandra Vučića da imamo najveću stopu rasta u Evropi, on kaže "da bi bilo bolje reći da smo najmanje pali".\n"Sve zemlje imaju pad BDP-a, a mi smo u grupi zemalja koje imaju najmanji pad, samo Litvanija ima manji pad. Plastično rečeno, ako neko stoji na sedmom ili osmom stepeniku, on može da padne tri, četiri ili pet stepenika, a mi pošto smo na pretposlednjem, možemo da padnemo samo jedan stepenik. I mi nemamo više kud da padamo", objašnjava Lakićević.\nOn je napomenuo da je državna pomoć "mač sa dve oštrice".\n"Dešava se da se forsira zapošljavanje na radnim mestima koja su nepotrebna. Ako su privrednicima potrebni radnici, oni će ih naći i platiće ih onoliko koliko mogu da dobiju na tržištu. U skladu sa njihovom vrednošću. Ovako ste u situaciji da mogu da se javljaju razni ljudi sa raznim kombinacijama, i bez tržišnog opravdanja. Onda on zaposli nekog, i to je prosto neka vrsta špekulacije, trange-frange kombinacije", navodi Lakićević.\nZaključuje da se takvo zapošljavanje ne isplati na duže staze i predlaže da je bolje da država smanji poreze onima koji imaju dobru proizvodnju, kako bi takve kompanije zapošljavale radnike koji će ih dalje razvijati.\nBeta: Vučić: Država do sada pomogla privredu i gradjane sa 5,8 milijardi evra\nBeta Video: Vučić: Država do sada pomogla privredu i gradjane sa 5,8 milijardi evra\nBlic: NOVA EKONOMSKA POMOĆ Italija usvojila paket od 25 milijardi evra\nB92: Paket mera težak 25 milijardu evra: "Štitimo zaposlenost, podržavamo radnike"


Dragan Popović i Vesna Rakić Vodinelić o protestima u Srbiji\nPopović i Rakić Vodinelić: SNS rasturio državu, policija brutalnija nego 90-ih\nVesti Autor:N1 Beograd10. jul. 202010:22 > 10:26\nIzvor: ANDREJ ISAKOVIC / AFP\nDirektor Centra za praktičnu politiku Dragan Popović ocenio je za N1 da su protesti koji se prethodne tri večeri odvijaju u Srbiji sponatani i nastali usled nemogućnosti, pre svega, mladih ljudi da na institucionalan način izraze svoje stavove, budući da smo u opasnosti da nam se ne samo država raspadne, već i društvo. Profesorka prava u penziji Vesna Rakić Vodinelić istakla je da su sve odluke vlasti od uvođenja vanrednog stanja do danas, bile van okvira zakona i Ustava. Veruje i da su nasilje na protestima izazvali desničari bliski vlasti.\nPopović je u Novom danu TV N1 kazao da iako je cilj svih dosadašnjih protesta bio isti – da se zaustavi srljanje Srbiji ka diktaturi – čini mu se da su okupljanja prethodnih večeri iznedrila novu energiju, i nove mlade ljude.\nKazao je i da su tvrdnje predsednika Aleksandra Vučića da iza protesta stoji strani faktor, „potupna glupost“ i klasično oružje iz arsenala autokarata. Protesti su, prema Popovićevim rečima, očigledno spontani i pokrenuti usled nemogućnosti ljudi da na institucionalni način iskažu svoje stavove.\n„Mi smo u opasnosti da nam se društvo raspadne, a ne smo država, jer pucaju sve veze koje na ovom prostoru čine nekakvu zajednicu. Vlast je rasturila državu, demokratiju, parlamentarizam, podelu vlasti, slobodne medije, a opoziciju su masakrirali.\n„Kad vi uništite svaku mogućnost za dijalog i kompromis, imate bes, gnev, ljude koji su jako ljuti i preostaje im samo ulica“, upozorio je Popović. Ocenio je i da sadašnja opozicija nije odgovor na potrebe građana, te da joj je potreban ozbiljan dijalog kako bi ponudila opipljivu i uverljivu alternativu Vučićevoj vlasti.\nPopović je ukazao i na „neviđenu policijsku brutalnost“ na protestima, koja je, kako je istakao, retko viđana čak i u vreme Slobodana Miloševića. Upravo tu vidi veliku ulogu organizacija civilnog društva koje podnose krivične prijave i pružaju pravnu pomoć žrtvama policijskog nasilja.\nSve mere vlasti su van okvira Ustava i zakona\nProfesorka Rakić Vodinelić ocenila je da su protesti reakcija na nastup predsednika Vučića, odnosno na to što građani više ne mogu da vide nijednu drugu instituciju u državi, osim pojedinca sa autoritarnim držanjem.\nKazala je i da je imala prilike da vidi brojne snimke policijske brutalnosti prema demonstrantima, ali da je posle generalne ocene Zaštitnika građana da nije bilo prekomerne sile izuzev u pojedinačnim slučajevima, teško očekivati neku veću reakciju od tužilaštva.\n„Mogli smo da vidimo da su na ovim demonstracijama prve dve večeri najbolje prolazili oni koji su nerede izazivali. Suzavac nije ispaljivan ne na one u neposrednom fizičkom kontaktu (s policijom), nego dalje, na mirne građane. To je još jedna od indicija koja pokazuje da su oni koji su izazivali ove nerede blizu ovom režimu“, navela je Rakić Vodinelić.\nPodsetila je i da je reakcija države izostajala kada su desničari napali migrantski centar u Obrenovcu ili kada su aktivisti Levijatana zlostavljali Rome „pod maskom zaštite životinja“.\n„Važno je napraviti dokumentaciju o tome, razotkriti te ljude, to je nešto što se mora razotkriti. Tužilaštvo nije kadro da se sa tim ponese. Čini mi se da najveći doprnos zasad može da da civilno društvo. Nadam se da će civilno društvo oživeti, jer je neko vreme u stanju zamiranja“, poručila je Rakić Vodinelić.\nOcenila je i da se zabrana okupljanja više od desetoro ljudi neće odraziti na nastavak protesta, podsetivši da ni ograničenje okupljanja više od 500 osoba na javnom mestu dosad nije sprečavalo demonstrante da se okupljaju.\nProfesorka je istakla i da su sve mere koje je vlast donosila od uvođenja vanrednog stanja do danas bile van okvira zakona i Ustava. Objasnila je da mere za Grad Beograd ne može da donosi republički Krizni štab na čelu sa premijerkom Brnabić, već bi to trebalo da čini lokalni štab. Takođe, mere koje su juče donete nisu objavljene u Službenom glasniku i stoga se ne zna u čemu se tačno one sastoje i šta će biti sankcije za njihovo kršenje.\nKomentarišući predsednikovu najavu ponovnog uvođenja policijskog časa, Rakić Vodinelić je podvukla da ne samo da je za takvu meru neophodno proglašenje vanrednog stanja, već da se termin policijski čas ne upotrebljava nigde u zakonima Republike Srbije. Može se izreći zabrana okupljanja ili ograničenje kretanja, ali Ustav ne dozvoljava totalnu zabranu kretanja u određenom periodu karakterističnu za policijski čas, objasnila je gošća Novog dana.\nDragan PopovićVesna Rakić Vodinelić\nLajčak: Odluka Prištine promenila teme, ne smemo da dozvolimo da dođe do krize\npre 34 min 6\npre 46 min 24\nLajčak: Potrebna višestranačka podrška normalizaciji odnosa sa Kosovom\nManojlović: Sudbina Milorada Đokovića iz Peći je sudbina naših ljudi na KiM


Bosna i Hercegovina otvorila granice s Hrvatskom, Crnom Gorom i Srbijom – Krtice.net\nOd danas su otvorene granice BiH s Hrvatskom, Srbijom i Crnom Gorom bez ograničenja i posebnih uslova.\nTakođer, prošlosedmičnom odlukom danas se otvaraju aerodromi u BiH. Aerodromi u Sarajevu, Tuzli i Mostaru se otvaraju za međudržavni saobraćaj uz poštivanje određenog režima.\nVijeće ministara BiH je utvrdilo da od danas prestaje važiti Odluka o privremenom zatvaranju graničnih prijelaza u zračnom prometu za promet putnika u BiH, kojom se zabranjuje slijetanje na aerodrome i polijetanje s aerodroma u BiH radi zaštite od unošenja i širenja zaraznih bolesti.\nNAUČNICI OBJASNILI Šta se desi sa organizmom kada prestanete piti kafu


Udvostručen broj ilegalnih migranata u Grčkoj\nOd utorka se udvostručio broj ilegalnih dolazaka migranata preko tursko-grčke granice, a grčka policija je u poslednja 24 sata presrela više od 400 osoba u pograničnim oblastima Tihero i Fere.\nDo pre nekoliko dana, policija je presretala 200 do 250 migranata, prenosi portal Katimerini. Kako se navodi, velike grupe migranata, od po 500 do 1.000 kreću se ka obali Turske koja se graniči sa Grčkom.\nPretpostavlja se da je povećani broj migranata uzrok većih aktivnosti krijumčara tokom letnjeg perioda.\nDolaze u grupama od 500 do 1000 ljudi: UDVOSTRUČIO SE BROJ ILEGALNIH MIGRANATA U GRČKOJ\nDo pre nekoliko dana, policija je presretala 200 do 250 osoba...Od utorka se udvostručio broj ilegalnih dolazaka migranata preko tursko-grčke granice, a grčka policija je u poslednja 24 sata presrela više od 400 osoba u pograničnim oblastima Tihero i Fere...Do pre nekoliko dana, policija je presretala...


Otpočela sezona kosidbe - www.025.rs\nwww.025.rs / SOMBOR / DRUŠTVO / Otpočela sezona kosidbe\nOtpočela sezona kosidbe\nSomborsko „Zelenilo“ otpočelo je u utorak (03.04.) ovogodišnju sezonu kosidbe javnih zelenih površina.\nVeć po tradiciji kreće se najpre, od najreprezentativnijeg dela grada – centra i somborskih venaca sa imenima znamenitih srpskih vojvoda, da bi se zatim, nastavilo duž ulica koje se ulivaju u centar.\nSezona naravno, tek počinje, a trimeri, kosačice, traktori sa mulčerima biće u punom pogonu u drugoj polovini aprila, kad trava počne da raste punim intenzitetom.\nInače, tokom protekle 2017. godine, radnici „Zelenila“ obavili su mašinsko i ručno košenje sa sakupljanjem i odvozom otkosa, na ukupno 5.153.090 m2 javnih zelenih površina.\nOdeljenje održavanja parkovskog i gradskog zelenila, osim ostalog, obavlja i poslove nege cvetnih površina. Kao i u slučaju kosidbe, kreće se najpre, od gradskih leja u centru grada, oivičenog vencima.\nTags: Aktivnosti JKP Zelenila Sombor, JKP Zelenilo, Sezona kosidbe\nPočele prijave za opštinsku smotru muzičko-folklornog stvaralaštva\nZa uskršnje praznike zaposleni će imati četiri neradna dana


Izvoz 5.000 proizvoda bez carine - Kako do tržišta Amerike? - Pluton Logistics\n26. januara 2016. 24. aprila 2017. marko\tAqiair enterprises, GSP, izvoz, izvoz u Ameriku, izvoz u SAD, Jovan Babić, Miloš Mihailović, Milšped, Opšti sistem preferencijala, Uprava carina\nPrivrednici iz Srbije na američko tržište od jula 2015. godine bez carine mogu da izvoze gotovo 5.000 proizvoda među kojima su smrznuto voće i povrće, automobilski delovi, oružje i municija, što su grupe proizvoda koje su se tradicionalno u prošlosti najviše prodavale u SAD.\nPravo GSP sistema je retroaktivno i ponovo je odobreno Srbiji 29. jula 2015, a važi do decembra 2017. godine. Iskorišćenost GSP sistema kreće se između 20 i 70 odsto, a trenutno je oko 65 odsto.\nNa konferenciji pod nazivom ’’Bescarinski izvoz u SAD – sve o GSP sistemu’’ koju je 25. januara 2016. godine organizovala Privredna komora Srbije, šef ekonomskog odeljenja ambasade SAD u Beogradu Džeremi Long istakao je da je GSP program (Opšti sistem preferencijala) veoma važan sistem koji koji omogućava da se poveća razmena roba između SAD i mnogih zemalja u svetu, uključujući i Srbiju.\n– To je sistem koji pogoduje obema stranama da se razvijaju dalje. Nešto što pomaže trgovinsku razmenu svakako pomaže da se poveća zaposlenost i u SAD i Srbiji. I zato želimo da se postaramo da što više ljudi u Srbiji čuje na koji način mogu da koriste ove trgovinske preferencijale i da povećaju trgovinsku razmenu sa Amerikom – rekao je Long.\n– Iako Uprava carina Srbije nema direktnih dodirnih tačaka sa postupkom bescarinskog izvoza u SAD, niti izdaje potvrde i uverenja neophodna za taj postupak, ipak u skladu sa svojim permanentnim nastojanjem da pružimo podršku privredi zemlje da se razvija i povećava svoju konkurentnost u nastupu na drugim tržištima, smatramo da privredna zajednica treba da pokuša da iskoristi prednosti reaktiviranog sistema preferencijala – navela je Carina na svom sajtu.\nNa konferenciji su se mogli čuti i uspešni primeri domaćih kompanija, poput „Elixira“ iz Šapca, koje već primenjuju prednosti tog sistema za izvoz u SAD. Reč je o kompaniji koja izvozi zamrznuto voće, čija je predstavnica naglasila da je osnovna prednost činjenice da se Srbija nalazi na listi zemalja kojima je odobrena ova pogodnost, zapravo mogućnost da njihov proizvod bude primamljiviji za uvoznike te robe u SAD i samim tim konkurentniji.\nO pripremi dokumentacije i proceduri za izvoz u SAD govorio je i Miloš Mihailović, direktor sektora za avio, morski i železnički transport „Milšped“ grupe, kao i Jovan Babić, vlasnik „Aqiair enterprises“, špediterske kompanije u SAD.\nPrivredna komora Srbije je apelovala na preduzetnike da se dodatno raspitaju o uslovima poslovanja na američkom tržištu, što možete učiniti kontaktirajući Maricu Vidanović, savetnicu u Centru za bilateralne odnose PKS, na telefon 011/33 00 978 ili elektronskom poštom na adresu marica.vidanovic@pks.rs\n← Imate li ATP sertifikat?\n„Transfera“ otvorila kancelariju u Kruševcu →\n„Milšped“ otvorio firmu u Nemačkoj\n27. aprila 2016. 23. aprila 2017. marko\nPsihoaktivne tablete u kutijama kompjuterskih igrica (FOTO)\n16. marta 2022. 16. marta 2022. marko


Ambasador Švedske u Srbiji Jan Lundin i direktor Republičkog geodetskog zavoda Borko Drašković potpisali sporazum vredan 2 miliona evra - Monitoring and visibility tool\nAmbasador Švedske u Srbiji Jan Lundin i direktor Republičkog geodetskog zavoda Borko Drašković potpisali sporazum vredan 2 miliona evra\nSporazum se odnosi na realizaciju projekta „Unapređenje poslovne klime u Srbiji“ koji će finansirati Kraljevina Švedska, a stručnu podršku pružiće Lantmateriet – švedska agencija za kartografiju, katastar i registraciju zemljišta.\nPo završetku projekta, koji će trajati dve godine, u Srbiji bi trebalo da bude uspostavljen nacionalni registar investicionih mapa koji će na digitalnoj platformi GeoSrbija biti dostupan svim građanima i potencijalnim domaćim i stranim investitorima.\nInvesticione lokacije biće objedinjene na jednom mestu, što će omogućiti lak, brz i transparentan pristup investicionim lokacijama u Srbiji, kako domaćim, tako i stranim investitorima bilo gde u svetu.\nDo kraja projekta, koji će trajati naredne dve godine, sve lokalne samouprave imaće i investicione mape na portalu.\nDrašković je nakon potpisivanja sporazuma rekao da je Švedska partner RGZ-u od 2004. godine i naglasio da su ovakvi projekti i proces digitalizacije izuzetno značajni za privredu Srbije, jer bitno utiču na privredno okruženje i BDP.\n„Ovo su veoma značajne oblasti za ukupan razvoj Srbije i njenog društva, ali i za uspešno priključivanje EU koji je strateški prioritet i za Srbiju i za Švedsku. Švedska podržava evropski put Srbije. Drago nam je da Srbija želi da bude član naše porodice“, kaže ambasador.\nOčekuje da će uspešna realizacija ovog projekta doprineti boljoj ekonomiji, smanjenju nezaposlenosti i siromaštva.


Istraživanje pokazalo - Ovih sedam klubova najpametnije troše na transfere - Sportske.net\nIstraživanje pokazalo - Ovih sedam klubova najpametnije troše na transfere\n"Businessinsider.com" je napravio listu od sedam klubova koji najpametnije troše na transfere.\nTop pet Realovih promašaja od 2010. godineEL - Kuzmić je MVP, ali najbolji potezi u januaru su DončićeviNajgora pojačanja Arsena Vengera u istorijiMurinjovi najgori transferi u januaruTOP LISTA - Liverpul na promašene investicije 'skrcao' preko 100 miliona!\nPortal koji se bavi finansijama, između ostalog i u sportu, napravio je listu od sedam fudbalskih klubova koji najpametnije ulažu u transfere i transfer politiku.\nOni su sproveli istraživanje u kojem su kao faktore uzeli poziciju na tabeli, potrošen novac, plate za igrače, broj skauta i ulaganje u skauting, sistem fudbalskih akademija, transfer budžet, zarade koje nisu od transfera i mnoge, mnoge druge faktore, tako da možemo reći da je istraživanje dosta pouzdano.\nKlub koji ima sjajnu akademiju (koja im je donela i najviše bodova u ovom istraživanju) prodao je igrače poput Lalane, Bejla, Volkota, a takođe ima i sjajan skauting, doveli su Manea za 10 miliona, prethodnog leta su ga prodali za 34 miliona funti.\nNalaze se na visokom mestu na tabeli italijanskog šampionata, iako su prodavali svoje najbolje igrače u prethodnom periodu. Prodaja Iguaina za 90 miliona evra je doprinela njihovom visokom plasmanu u ovom istraživanju.\nDrugi su na tabeli Premijer lige, a poznati su po striktnosti svog budžeta na plate igrača. Retko ćete videti da neki igrač Totenhema prima preko 100 hiljada funti nedeljno, što je slučaj kod ostalih ekipa u vrhu Premijer lige. Skauting je dobar, Dele Ali je najbolji primer, pošto je doveden za 5 miliona funti, a dobra im je i akademija, dokaz je Hari Kejn.\nRazlog zašto se oni nalaze na ovako visokom mestu u ovom istraživanju jeste budžet za plate igrača koji je daleko, daleko manji od najvećih šest timova Premijer lige. Uprkos tome, oni su visoko plasirani u Premijer ligi, nalaze se na sedmom mestu. Pored toga, u svojoj ekipi imaju nekoliko igrača koji vrede preko 20-30 miliona funti.\nNa samom su vrhu Lige 1, iako imaju daleko manji budžet od PSŽ-a. Imaju dobar osećaj za talente, dobro su se oparili od Marsijala koji je prodat Mančester junajtedu za 32 miliona funti. Čak i sada imaju nekoliko kvalitetnih fudbalera koje bi mogli da prodaju za veliki novac, barem trojica vreme minimum 30 miliona funti. Oni su u ovom istraživanju podelili četvrto mesto sa Evertonom.\n2. Sent Etjen\nTrenutno petoplasirana ekipa Lige 1, zbog budžeta za plate je trenutno ovako visoko plasirana u ovom rangiranju.\n1. Atletiko Madrid\nMadridski gigant se nalazi na prvom mestu. Ekipa koja je igrala finale Lige šampiona prošle godine ne dovodi zvezde u svoj tim, kao što rade Real Madrid i Barselona, već pronalaze sjajne mlade igrače koje kasnije mogu prodati za ogromne svote novca. Što je najbolje od svega i što ih odvaja od drugih, veoma retko greše u proceni. Posebno su poznati po svojim napadačima koji su odlazili u velike klubove, poput Aguera, Toresa, Košte, Falkaa...\nKako vam se sviđa ovo istraživanje i da li imate neku primedbu?


Stručno osposobljavanje za prerađivača voća i povrća - Otvoreni Univerzitet "Nikolija Đina Stanojević"\nStručno osposobljavanje za prerađivača voća i povrća\nOsposobljavanje za prerađivača voća i povrća podrazumeva:\n– Polaznike upoznajemo sa najsavremenijim tehnikama i tehnologijama prerade voća i povrća. Kao i sa proizvodima koji se dobijaju preradom ovih sirovina.\nVrši u preduzećima sa kojima Univerzitet sarađuje, a na praksu će polaznik biti upućen u roku od 15 dana od dana upisa. Polaznicima će biti dodeljen mentor koji je predavač praktične nastave i ima dugogodišnje iskustvo na poslovima prerađivača voća i povrća.\nOsnovi voćarstva i povrtarstva\nPo uspešno položenim ispitima, polaznik dobija diplomu i sertifikat stručne osposobljenosti za prerađivača voća i povrća sa kojom može raditi na poslovima prerađivača voća i povrća.\nZa polaznike koji su radili ili rade na poslovima prerađivača voća i povrća – provera stručne osposobljenosti\nPo uspešno položenim ispitima, polaznik dobija diplomu i sertifikat stručne osposobljenosti za prerađivača voća i povrća sa kojom može raditi u restoranu na poslovima prerađivača voća i povrća.


Kristoferu Nolanu za film Tenet od Warner Brosa preko 200 miliona dolara bez čitanja scenarija - Jutarnje.rs\nKristoferu Nolanu za film Tenet od Warner Brosa preko 200 miliona dolara bez čitanja scenarija\nPo mnogima najbolji moderni reditelj, čovek koji se u svojim radovima bavi epistemološkim i metafizičkim temama i istražuje moral, konstrukciju vremena, prirodu sećanja i ličnog identiteta.\nNjegovi filmovi su prožeti matematički nadahnutim konceptima i kadrovima, nekonvencionalnim narativnim strukturama, praktičnim specijalnim efektima, ekspetimentisanjem sa zvukom i korišćenjem wide-high rezolucije od 70mm.\nUmetnik i vizionar koji poseduje sposobnost da kombinuje komercijalni uspeh i glumačke ansamble sa sebi svojstvenim umetničkim idejama i ambicijama. Zbog toga mu ljudi iz Warner Brosa daju budžet od preko 200 miliona dolara iako nisu ni pročitali scenario za film Tenet (2020) koji je počeo da se prikazuje i u našim bioskopima.\nDo sada je snimio deset filmova:\nPrethodni tekstPrebijanje u Novom Sadu: Policija traži Ivana Kontića\nSledeći tekstPOČELO SNIMANJE FILMA O ŽIVOTU TOME ZDRAVKOVIĆA\nNebojša Glogovac je odbijao velike inostrane uloge da bi osetio ljude...


Bosna: Nacionalisti Zbijaju Redove | Institute for War and Peace Reporting\nNacionalisti sirom Bosne koriste preokupiranost Zapada Avganistanom da bi ucvrstili svoje pozicije.\nDok su oci citavog sveta uprte u Avganistan, tvrdokorni nacionalisti u Bosni i Hercegovini koriste priliku da blokiraju s mukom pokrenute politicke, institucionalne i ekonomske reforme.\nNacionalisti su, prakticno, blokirali napredak koji su ostvarili novi, umereni bosanski lideri posle uspeha na izborima u novembru 2000. godine. Domaci i medjunarodni eksperti procenjuju da zbog toga Bosni i Hercegovini predstoji najteza ekonomska i socijalna kriza ove zime.\nDomaci i zapadni analiticari smatraju da su nacionalisti iskoristili smanjeni interes medjunarodne javnosti za Balkan posle teroristickih napada na SAD 11. septembra.\nPogotovo su snazne opstrukcije u Republici Srpskoj, RS. Vise od 12.000 zdravstvenih radnika su otpoceli strajk 22. oktobra, dok su cinovnici u Ministarstvu odbrane zapretili da ce za koji dan slediti njihov primer.\nSaznanje da su prosecne penzije i plate u RS i dalje znatno nize nego u BH Federaciji dodatno podstice nezadovoljstvo zaposlenih.\nIza ove opstrukcije stoji tvrdokorna Srpska demokratska stranka, SDS, koja je postala koalicioni partner nakon poslednjih izbora. Od tada, SDS je uspevala da sabotira reforme i to ne samo u RS vec i u parlamentu BiH.\nU drzavnom parlamentu, ova aprtija je blokirala usvajanje nekoliko kljucnih zakona u oblasti ekonomije. "Ovi zakoni predstavljaju temelj za uspesnu privredu u Bosni i Hercegovini", kaze Patrik Volf, portparol Visokog predstavnika medjunarodne zajednice u Bosni, Volfganga Petrica. "Kao takvi, ovi zakoni imaju direktan uticaj na zivote i prosperitet svih gradjana."\nPetric je poslao otvoreno protestno pismo predsedniku skupstine RS, Draganu Kalinicu, u kome se kaze da delegati ovog entiteta sprecavaju usvajanje ovih zakona.\nPristalice cvrste linije iz RS pribegli su opstrukciji, pogotovo u oblasti privatizacije. Oni se opiru ovom procesu jer neki od njih zauzimaju kljucna direktorska mesta u unosnim drzavnim preduzecima kao sto su Telekom RS i rafinerija nafte Modrica. Novcem iz ovih preduzeca se puni kasa SDS-a, ali i njihovih lidera.\nDamir Miljevic, savetnik za privatizaciju premijera Mladena Ivanica, dao je ostavku pre mesec dana zbog opstrukcije u RS. Komentarisuci ovu ostavku Ivanic je rekao da "neke snage zele da uspore privatizaciju." Ipak, Ivanic je malo sta uradio u medjuvremenu, jer je nekoliko nedelja kasnije jos jedan od kljucnih premijerovih ljudi, ministar za poljoprivredu u RS, Rajko Latinovic, takodje dao ostavku.\nLatinovic je svoj postupak obrazlozio cinjenicom da SDS "nije zainteresovan za razvoj Republike Srpske, vec da mu je samo stalo do zadovoljavanja partijskih interesa". Prema izvorima bliskim vladi RS, ministar finansija Milenko Vracar bi uskoro mogao da sledi primer svog kolege Latinovica. Vracar je nedavno podrugljivo primetio da se "porezi moraju placati, cak i u slucaju da su vlasnici firme clanovi SDS-a."\nSDS takodje blokira saradnju izmedju vlade RS i Haskog tribunala. Lideri bosanskih Srba godinama su izbegavali da se suoce sa ovim problemom posto bi ih to primoralo da uhapse i izruce optuzene ratne zlocince kao sto su Radovan Karadzic i Ratko Mladic koji uzivaju siroku podrsku medju bosanskih Srbima.\nSkupstina RS je pre nekoliko nedelja usvojila zakon o saradnji sa Hagom, ali se veruje da se zapravo radi o taktici odlaganja, jer Dejtonski mirovni sporazum ionako obavezuje oba bosanska entiteta na saradnju sa Hagom.\nTo je bilo jos uocljivije posle usvajanja zakona jer je SDS blokirao objavljivanje ove odluke u "Sluzbenom listu", a to je neophodno da bi zakon mogao da stupi na snagu. Potom se ministri pravde i unutrasnjih poslova nisu mogli sloziti oko toga ko bi trebalo da preuzme odgovornost za stupanje zakona na snagu.\nMnogi domaci i zapadni analiticari uvereni su da ce Ivanic i njegova vlada uskoro pasti ukoliko se ne distancira od SDS-a i rekonstruise vladu.\nNeki eksperti, ukljucujuci Medjunarodnu kriznu grupu, ICG, preporucuju da se obustavi finansijska pomoc bosanskim Srbima ukoliko ne prestanu sa opstruiranjem reformi.\n"Jedini nacin da se krene napred jeste pojacani pritisak na RS cime bi se osnazila pozicija pragmatista koji veoma dobro shvataju da Bosna ne moze postojati ukoliko je podeljena na siromasni i evropski deo", kaze se u nedavno objavljenoj analizi Medjunarodne krizne grupe. "Moguce sankcije bi mogle biti bolne jednako kao sto bi koristi od toga mogla biti privlacne."\nRS nije usamljena kada se radi o ekonomskim i socijalnim teskocama prouzrokovanim politickom opstrukcijom.Ovi problemi su sve prisutniji i u Federaciji, pogotovo na teritoriji koju kontrolisu tvrdokorne pristalice Hrvatske demokratske zajednice, HDZ.\nMada HDZ, u poredjenju sa SDS-om, ima znatno manje uticaja na drzavnom i federalnom nivou, ipak jos uvek pravi probleme u kantonima koje kontrolise. Vlasti u Federaciji zbog toga imaju veoma malo, ili nimalo, nadleznosti nad administracijom, javnim finansijama, sudstvom i policijom.\nU ovim oblastima, pogotovo u juznoj Bosni, HDZ takodje kontrolise vecinu drzavnih, cak i privatnih preduzeca. Jedna od najvecih i najprofitabilnijih kompanija, Aluminijum Mostar, je pod cvrstom kontrolom HDZ-a koji je nedeljama sprecavao federalne vlasti da sprovedu reviziju finansijskog poslovanja ove firme.\nOsim toga, HDZ preduzima korake da smeni gradonacelnika Mostara Nevena Tomica. Tokom i posle rata, Mostar je posluzio kao probni balon za proces pomirenja i obnavljanja suzivota izmedju bosanskih Hrvata i Bosnjaka, kao i opsti napredak u citavoj Federaciji.\nTomiceva smena, koji je izbacen iz HDZ-a zbog svog umerenog stava, predstavljala bi snazan udarac mirovnom procesu. Stavise, pre nekoliko nedelja, na kongresu HDZ-a, Ante Jelavic je ponovo izabran za predsednika stranke uprkos tome sto je pocetkom godine uklonjen sa rukovodeceg polozaja u ovoj partiji, i sto ga je Petric izbacio iz tripartitnog predsednistva Bosne i Hercegovine. Ponovni izbor Ante Jelavica za predsednika stranke ozbiljan je izazov medjunarodnoj zajednici.\nBivsa vladajuca bosnjacka nacionalisticka partija Stranka demokratske akcije, SDA, je pre nedelju dana, takodje, odrzala kongres da bi izabrala novo partijsko rukovodstvo. Kao i HDZ, SDA se odlucila za pristalice cvrste linije, ukljucujuci bivseg federalnog premijera Edhema Bicakcica koji je optuzen za malverzacije i zloupotrebu polozaja.\nNa ovom kongresu je harizmaticni bosnjacki lider i posleratni predsednik Alija Izetbegovic najzad napustio mesto predsednika stranke. On je bio na celu stranke od osnivanje SDA. Na kongresu su Izetbegovica proglasili za pocasnog dozivotnog predsednika stranke i izabrali za predsednika savetodavnog odbora sto nesumnjivo znaci da ce i dalje imati snazan uticaj na dogadjanja u partiji.\nNeki, medjutim, veruju da je jedino Izetbegovic bio u stanju da kontrolise zastupnike cvrste linije u SDA, te da sada, kada je i zvanicno uklonjen sa cela stranke, ekstremisti mogu teziti uspostavljanju pune kontrole nad partijom.\nJanez Kovac je redovni saradnik IWPR-a. Gordana Katana je dopisnik sarajevskog dnevnog lista "Oslobodjenje" iz Banja Luke.


Ministar: Ko ne voli socijalne karte, taj voli korupciju - Bizlife.rs\nMinistar za rad, zapošljavanje, boračka i socijalna pitanja Zoran Đordjević izjavio je danas da će u budžetu za narednu godinu biti izdvojeno znatno više novca za brigu o najugroženijima, a najbitniji zadatak ministarstva biće izrada socijalnih karata.\n“Jedinstvena bazu podataka biće načinjena na osnovu socijalnog statausa građana, na osnovu koje se može planirati javna politika u domenu socijlane pomoći, zapošljavanja, penzija, zdravstva”, kazao je on konferenciji “The Economist: Svet u 2018” u Skupštini Srbije.\nPrema njegovim rečima, uvodjenjem sistema socijalnih karta sprečiće se eventualne zloupotrebe i omogućiti pravednija raspodela tako što će socijalnu pomoć dobijati korisnici kojima je zaista potrebna.\nKako je istakao, “socijalne karte će pomoći državi da se obračuna sa korupcijom, jer će obezbediti pregled imovine i prihoda, pojedinaca i povezanih lica, a istovremeno će olakšati borbu protiv stigmatizacije u društvu, jer postoje oni koje je sramota da zatraže socijalnu pomoć koja im pripada”.\nOn je naveo i da su neke zemlje u regionu, poput Makedonije i Crne Gore, formirale baze podataka koje mogu da koriste mnoge državne institucije, što omogućava da se iz socijalne pomoći isključe oni koji ne bi trebalo da je ostvaruju, dok se drugima olašava dolazak do nje.\nKako je dodao, socijalne karte imaju samo skandinavske zemlje koje poseduju registar stanovništva, dobre poreske uprave i sisteme pa u svakom momentu imaju uvid u to ko raspolaže kolikom prihodom i imovinom.\n“Upravo zato Srbija želi da uvede sistem socijalnih karata sa ciljem obezbedjenja pravične i ekonomične raspodele socijalne pomoći i drugih davanja čija svha je pravednije ostvarivanje socijalnih prava gradjana”, rekao je on i dodao da je ideja uvodjenja socijalnih karata proistekla iz analize stanja siromaštva u Srbiji i stanja sistema socijalne zaštite.\nĐordjević je naglasio da su njaveći protivnici uvodjenja socijalnih karata osobe skone korupciji, jer će se uvezivanjem podataka iz raznih institucija videti ko i sa kolikom imovinom raspolaže, odnosno kako se do nje došlo.\nkorupcija ministar socijlne karte baza podataka


Pastor: Bićemo u koaliciji sa onima koje izglasa većina – NovostiDana.rs\nPastor: Bićemo u koaliciji sa onima koje izglasa većina\nSUBOTICA – Lider Saveza vojvođanskih Mađara (SVM) Ištvan Pastor poručio je da će budućeg koalicionog partnera te stranke u Vojvodini odlučiti većinski glasači, te da je to manje-više ono što je, kako je rekao, sada u Beogradu.\nSVM je sada u Beogradu u koaliciji sa Srpskom naprednom strankom, podsetio je Pastor i dodao da ta stranka „ni za milimetar nije lošiji koalicioni partner, nego što je u prethodnim godinama bila Demokratska stranka (DS), štaviše“.\nPastor je u intervjuu za portal „Vojvodina danas“ rekao da su srpski radikali jedina stranka sa kojom SVM nen bi sarađivao.\nPastor je uveren u to da SVM uživa podršku mađarskih birača u Vojvodini I da je potvrda toga i to što je na nedavnom savetovanju u Subotici bilo 400 ljudi, koji „nemaju veze sa SVM-om“ I da to ne može da postigne nijedna druga mađarska stranka u Vojvodini.\nDošlo je do promene pradigme u nacionalnoj politici, izjavio je Pastor i na pitanje da li sebe smatra autokratom odgovorio potvrdno.\n„Ja naime mogu mnogo da radim, imam veliko strpljenje i puno radim”… „Nisam autokrata da kada razgovaramo, ko kakav stav ima, ali sam autokrata da kada raspravimo stvari, donesemo odluke, onda one treba da obavezuju sve, dok te odluke ne promenimo”.\nPrema njegovim rečima, stvari drugačije ni ne mogu da funkcionišu.\n„Poslednjih meseci se dešava to da oni koji su sedeli za stolom kada smo se dogovarali o pravilima igre samo krše ta pravila. Dok su bili na pozicijama na kojima su bili, bilo je sve u redu, sada kad su dospeli na margine svojom odlukom, zbog rezultata unutrašnjih izbora ili zbog kršenja pravila igre koja su i sami usvojili, sad sam ja autokrata”, rekao je Pastor i dodaje da ko ovo ne može da prihvati treba da se skloni da bude civil, da izađe iz javnog života ili radi nešto drugo i onda nema ljutnje.


Američka donacija Vojnomedicinskoj akademiji\nNaslovna » Odnosi s javnošću » Vesti » Američka donacija Vojnomedicinskoj akademiji\nNa Vojnomedicinskoj akademiji danas je, u prisustvu američkog ambasadora Majkla Kirbija i zastupnika načelnika VMA pukovnika prof. dr Zorana Šegrta, potpisan aneks ugovora o donaciji u vrednosti od 90.000 američkih dolara. Američka donacija VMA se sastoji u opremi za primarnu prevenciju HIV/AIDS i drugih seksualno prenosivih bolesti, u materijalu za obuku srpskih lekara, brzim testovima na seksualno prenosive bolesti i drugoj opremi namenjenoj podizanju svesti o HIV/AIDS u srpskoj vojsci. Inače, reč je o globalnoj inicijativi u okviru koje vlada SAD sarađuje sa vojskama širom sveta kako bi se pojačala svest o tim bolestima i ojačali kapaciteti za njihovu prevenciju, negu i lečenje.\nAmbasador Kirbi rekao je da je program pokrenut 2006. godine i da su od tada Ministarstvo odbrane i VMA primili kroz donacije američke vlade opremu u vrednosti većoj od 900.000 dolara. Kirbi je naglasio da vlada SAD ima dugu tradiciju saradnje sa Vojskom Srbije i VMA i da američka vlada, Evropska unija i Ujedinjene nacije sve više rade kako bi Srbija povećala svoje učešće u mirovnim misijama širom sveta, a srpski doprinos tim misijama bio još bolji i dragoceniji.\nNa još jednoj vrednoj donaciji zahvalio je pukovnik prof. dr Zoran Šegrt. On je rekao da je HIV/AIDS globalno prisutan problem koji je VMA na vreme prepoznala. Problem je, prema njegovim rečima, za nas još značajniji jer su pripadnici Vojske Srbije sve prisutniji u mirovnim operacijama širom sveta, a od 2014. godine su predstavnici vojnog zdravstva i ključni nosioci medicinskog zbrinjavanja u Centralnoafričkoj Republici, u kojoj je bolnica nivoa 2 kompletno pod jurisdikcijom Vojske Srbije.\n"Rezultate koje smo do sada postigli kroz ovaj program tokom poslednjih osam godina su evidentni i ja se nadam da ćemo ovaj program i dalje nastaviti, a gotovo sam siguran da ćemo našu saradnju proširiti i na ostala polja medicinske saradnje tokom naredne godine", istakao je pukovnik prof. dr Šegrt.\nAmerički ambasador Majkl Kirbi prisustvovao je i promociji knjige "Polno prenosive infekcije i vojna populacija", koja je štampana iz sredstava prethodne donacije. Monografija je delo grupe autora sa Medicinskog fakulteta VMA i Medicinskog fakulteta u Novom Sadu, a urednica izdanja je prof. dr Vesna Šuljagić, načelnica Odseka za prevenciju i kontrolu bolničkih infekcija VMA.\nVesti Američka donacija Vojnomedicinskoj akademiji


Nova stranka: Naprednjaci švercovali opasan otpad u Obrenovcu?! – SRPSKI NARODNI INFO\nNarodna poslanica Nove stranke Marinika Tepić i prva na listi koalicije „Da oslobodimo Beograd – DS, Nova, SDS, ZEP Zeleni“ Vesna Rakić – Vodinelić izrazile su sumnju, pozivajući se na video snimke kao dokazni materijal, da je opasan otpad pronađen u Obrenovcu krajem prošle godine zapravo dovezen iz Bele Crkve\nGde je pre godinu i po dana ilegalno držan i tretiran od strane firme Eko-21. Kako su navele, Ministarstvo poljoprivrede imalo je saznanja o otpadu iz Bele Crkve, te se postavlja pitanje da li je njegov ilegalni premeštaj u Obrenovac omogućen uz saglasnost državnih organa.\n– Građani Bele Crkve pre godinu i po dana prijavili su protivzakonito skladištenje i tretiranje raznog opasnog otpada u napuštenoj fabrici „25. maj“, da bi ubrzo potom i tada nadležno Ministarstvo poljoprivrede Branislava Nedimovića naložilo da se sav taj otpad odatle ukloni. Taj otpad je uklonila firma Eko-21 iz Pančeva, koja ga je tu tretirala, a verovatno i donela, međutim niko nikada nije ni pitao, a ni rekao kako je taj opasni otpad uopšte i stigao u Belu Crkvu, kao što niko nije ni pitao, a ni rekao gde je odvezen – rekla je Marinika Tepić na konferenciji za novinare. Ona je istakla i da se na video snimcima iz Bele Crkve jasno vide stotine metalnih bačvi potpuno identičnih onima koje su u decembru prošle godine pronađene u Obrenovcu.\nPredsednica Saveta Nove stranke Vesna Rakić – Vodinelić istakla je da nadležni organi treba da dostave odgovore na pitanje kakva je veza između opasnog otpada skladištenog u Beloj Crkvi tokom 2016. godine i onog u Obrenovcu, nađenog godinu i po dana kasnije, jer ona nesumnjivo postoji.\n– To je pitanje za Ministarstvo poljoprivrede, kao i za predsednike opština Bela Crkva i Obrenovac, ali, pre svega, i za Ministarstvo unutrašnjih poslova jer ono izdaje dozvole za skladištenje i tretman opasnog otpada, naglasila je Rakić Vodinelić i dodala da su građani Bele Crkve nagovestili da je toksičan otpad sa njihove teritorije razvezen bar na pet lokacija.


Vredna donacija - motorna kosačica za FK Proleter iz Vrbovna - GEM info\nVredna donacija – motorna kosačica za FK Proleter iz Vrbovna\n15. juna 2021. Redakcija 0 Comments\nPredsednik Gradske opštine Lazarevac posetio je sa saradnicima Fudbalski klub Proleter iz Vrbovna i tom prilikom uručio rukovodstvu kluba kosačicu za održavanje terena. Ova donacija je obezbeđena zahvaljujući opštini, Fudbalskom savezu opštine Lazarevac i Savezu sportova. Prema Stevićevim rečima Proleter je u prethodnom periodu odustao i od takmičenja zbog brojnih problema sa kojima se suočavao klub. Stević je ovom prilikom najavio početak izgradnje kapele na groblju u Vrbovnu, a ovi radovi počinju za 20 dana.\nFudbalski klub Proleter iz Vrbovna u prethodnom periodu suočavao se sa brojnim, pre svega infrastrukturnim problemima, a u jednom momentu ovaj klub je odustao i od takmičenja suočavajući se sa velikim izazovima među kojima je bio i nedostatak igrača. Predsednik opštine Lazarevac Bojan Stević sa saradnicima obišao je ovaj klub i donirao traktor kosačicu i najavio podršku ovom ali i drugim klubovima u opštini.\nPredsednik Fudbalskog kluba Proleter Aleksandar Jovanović zahvalio se Steviću u ime kluba na donaciji kosačice koja će olakšati održavanje terena.\nKada su u pitanju ulaganja u Vrbovno, Stević je najavio skori početak izgradnje kapele na seoskom groblju, a krajem godine počeće priprema za izgradnju igrališta za decu. Što se tiče putne infrastrukture, asfaltiranja deonica u Vrbovnu se očekuju tokom jeseni ove godine.\nKapela na mesnom groblju će, prema Stevićevim rečima, biti u funkciji do marta naredne godine.\nShare the post "Vredna donacija – motorna kosačica za FK Proleter iz Vrbovna"\n← Uspešno organizovana manifestacija „Soko ratnik“\nJoš jedna radionica na temu „Cipela“, u režiji akademskog vajara Dušana Rajišića →